title: Hollister Co.

text: Ensimmäinen myymälä avattiin heinäkuussa 2000 kauppakeskukseen nimeltä Easton Town Center Columbus, joka sijaitsee Ohiossa.


title: Hollister Co.

text: HCo:n menestys johti nopeasti Abercrombie & Fitch Co.:n ohittamiseen suosiossa. Jotta erottautuminen A&F:n ja HCo:n välillä tapahtuisi, paremmat materiaalit otettiin käyttöön A&F:n vaatteiden ja tavaroiden tuotannossa, mikä samalla nosti tuotteiden hintoja. Hollister oli ensisijaisesti tarkoitettu 14–18-vuotiaille; kuitenkin se myy pääasiassa 12–27-vuotiaille.


title: Hollister Co.

text: Abercrombie & Fitch Co laajeni Kanadaan tammikuun puolivälissä vuonna 2006 kun A & F avasi Abercrombie & Fitch ja Hollister Co. -myymälät Toronto Eaton Centreen ja Sherway Gardens -ostoskeskuksiin, jotka molemmat sijaitsevat Torontossa. Liikkeiden avaukset myöhästyivät vuoden 2005 lopusta vuoden 2006 alkuun rakentamiseen ja suunnitteluun liittyvien syiden takia. Vuonna 2009 HCo:n paikkakunnat olivat Kanadassa: Sherway Gardens, Toronto Eaton Centre ja Fairview Mall Torontossa, West Edmonton Mall Edmonton, Albertassa, Upper Canada Mall, Newmarket:ssa, Ontariossa, ja Pacific Centre Vancouverissa, British Columbiassa. Vuonna 2010 kahdeksas sijainti Kanadassa avattiin Polo Parkiin Winnipegissä, ja samana vuonna uusi myymälä avattiin myös Fairview Mall:iin, Kitcheneriin Ontarioon. Vuonna 2011 ensimmäinen Hollister myymälä Atlantic Canadassa avattiin Halifax Shopping Centeriin Halifaxissa. Myymälöitä on avattu myös Hamiltonissa ja Bramptonissa Ontariossa vuonna 2011.


title: Hollister Co.

text: Vuoden 2007 kesästä lähtien, Abercrombie & Fitch Co kulutti arviolta 10 miljoonaa Yhdysvaltojen dollaria videoseinien asentamiseen maailmanlaajuisesti kaikkiin Hollister-myymälöihin. Seinät näyttävät jatkuvaa livekuvaa Surf City Huntington Beachiltä, Kaliforniasta tarjoten asiakkaille SoCal surf-tunnelmaa, jota HCo mainostaa. Hollister maksaa Kalifornian kaupungille Huntington Beach kameroista, jotka sijaitsevat Huntington Beach Pier'ssa. 2. lokakuuta vuonna 2008, 100 valittua Hollister California myymälää alkoi mainostaa Abercrombie & Fitch Co:n viidettä merkkiä nimeltä Gilly Hicks. Mainontaa tehtiin erilaisten ihonhoitotuotteiden avulla, "Sessions"-nimiset vartalosuihkeet, deodorantit, saippuat, voiteiteet ja huulivoiteet mukaan lukien.


title: Hollister Co.

text: Hollister Co. avasi ensimmäisen myymälänsä Yhdysvaltojen ja Kanadan ulkopuolelle Brent Crossiin, Lontooseen 25. lokakuuta 2008. Joulukuussa 2008 Hollister Co. avasi toisen myymälänsä Britanniassa Westfield Londoniin ja kolmannen Bluewater-ostoskeskukseen Kentissä. Hollister Co:n Lontoon myymälöiden menestyksen jälkeen, ensimmäinen Hollister myymälä Lontoon ulkopuolella avattiin 14. toukokuuta vuonna 2009 WestQuay-kauppakeskukseen Southamptoniin, ja pian Iso-Britannian viides Hollister-myymälä avattiin Milton Keynesiin vuoden 2010 alussa. Hollister-myymälöitä on myös Sheffieldin Meadowhall kauppakeskuksessa, Norwich Chapelfield -ostoskeskuksessa, Birminghamin Bullringissa, Manchesterin Trafford Centre -kauppakeskuksessa, Solihullin Touchwood Centre:ssa ja Newcastle:ssa Tyne Eldon Squaren äärellä. Myymälät on myös Westfield Stratford kaupungissa ja Oracle-ostoskeskuksessa Readingissa, Glasgow'ssa kuten myös Edinburghissa. Hollister Co. on avannut myymälöitä myös Italiaan (Rooma, Venetsia, Milano, Firenze, Bergamo), Saksaan (Berliini), Frankfurtiin, Oberhauseniin, Hampuriin, Ludwigshafeniin, Neussiin, Bonniin, Kölniin ja Dresdeniin ja myös Espanjaan (Barcelona ja Madrid). Vuonna 2011 Hollister avasi ensimmäisen myymälänsä Dublinissa sekä Irlannissa Dundrumin kaupungin keskustassa.


title: Hollister Co.

text: HCo:n keskeinen markkinointikampanja käynnistettiin toukokuussa 2009. Markkinointikampanja mainostaa myymälää "Epic Hollister Store":na. A & F käynnisti HCORideTheWave.com nettisivun, joka tarjosi sähköisiä postikortteja, ladattavia taustakuvia ja näytönsäästäjiä. Nettisivustolla oli muun muassa ajastin nimeltään "Epic Countdown" kertoi jatkuvasti jäljellä olevat sekuntit ennen myymälän avaamista.


title: Hollister Co.

text: Hollister-tuotteet ovat saaneet nimensä SoCal-rannoista, samalla tavoin kuin Gilly Hicks -tuotteet ovat saaneet nimensä Australian rantojen mukaan. A&F Corporate tavoittelee lähinnä lukioikäisiä kuluttajia, josta johtuen HCo:n hinnat ovat noin 20 % edullisemmat kuin sen emoyhtiön Abercrombie & Fitch. SoCal-teeman mukaan kaupat ja tavarat luokitellaan joko "Dudes" -nimisiksi (miehet) tai "Bettys" -nimisiksi (naiset).


title: Hollister Co.

text: Hollister Co.:n tuotetarjonta sisältää muun muassa t-paitoja, pooloja, neuletakkeja, paitoja, neulepuseroita, päällysvaatteita, "huuhtele tai pese" slim farkkuja, sandaaleja, Kölnin vettä tai hajuvettä ja boksereita.


title: Hollister Co.

text: Vuonna 2001 Hollister julkaisi nimikkotuoksun Hollister Co. naisille sekä miehille. Se lopetettiin neljän vuoden jälkeen vuonna 2005. Elokuussa 2004 julkaistiin August naisille ja Drift miehille. Molemmat lopetettiin vuonna 2007. Vuonna 2005 julkaistiin Malaia-tuoksu naisille ja Jake miehille. Vuonna 2006 Ryder julkaistiin naisille, HCO22 miehille. Molemmat lopetettiin vuonna 2009. Vuonna 2007 SoCal hajuvesi julkaistiin naisille ja SoCal Kölninvesi miehille. SoCal Köln on tällä hetkellä huonesuihkeena. Vuonna 2008 Kaliforniassa hajuvesi oli julkaistu naisille, California Kölnin vesi miehille. Miesten California lopetettiin vuonna 2011.


title: Hollister Co.

text: New Yorkin lippulaivamyymälän avaamisen yhteydessä Hollister julkaisi Kölnin veden nimeltään Epic. Vuonna 2010 julkaistiin naisille Sadie ja vuonna 2011 miehille Break Line. Vuonna 2012 julkaistiin Addison naisille.


title: Hollister Co.

text: Alun perin "Sessions"-nimeä kantanut vartalonhoitotuote on nimetty "Body Care" -nimiseksi, suomennettuna "Vartalon hemmottelu." Alun perin "Hollister Body Care" tuotteet sisälsivät muun muassa vartalosaippuaa, vartalovoidetta, sumua, vartalosuihketta, deodoranttia/antiperspiranttia, huulikiiltoa, huulikimalletta ja huulirasvaa. Myöhemmin tuotesarja täydentyi hiusvahalla ja käsirasvalla. Deodorantin/antiperspirantin, huulikiillon, huulikimalteen, huulirasvan, hiusvahan ja naisten (Betty's) vartalosaippuan tuotanto on jo lopetettu.


title: Hollister Co.

text:
Naisille
Miehille


title: Garden Theatre

text: Garden Theatre oli Broadway-teatteri New Yorkin Madison Avenuen ja 27th Streetin varrella. Teatteri avattiin 27. syyskuuta vuonna 1890. Teatterin paikalla oli sijainnut ennen kaksi rakennusta. Konserttihalli Gilmore’s Garden rakennettiin vuonna 1870 ja purettiin vuonna 1880. Heti Gilmore’s Gardenin jälkeen rakennettiin Madison Square Garden, joka purettiin vuonna 1890. Garden Theatren rakennuttajana toimi McKim, Mead & White -firma. Teatterissa oli 1 200 istuma- ja yli 400 seisomapaikkaa, ja sen huippuvuodet olivat vuodesta 1890 vuoteen 1910 asti.


title: Garden Theatre

text: Vuodesta 1910 teatteri oli käytössä lähinnä vain saksan- ja jiddiškieliselle teatterille, elokuvanäytöksille, luennoille ja kokouksille. Teatteri suljettiin vuonna 1925. Samana vuonna rakennus myös purettiin.


title: FK Metalurh Donetsk

text: FK Metalurh Donetsk oli ukrainalainen jalkapalloseura Donetskin kaupungista.


title: FK Metalurh Donetsk

text: Joukkueen juuret periytyivät Neuvostoliiton aikaisesta "FK Antrasit Kirovskista", joka hyväksyttiin mukaan Ukrainan sarjajärjestelmään Ukrainan itsenäistyessä Neuvostoliitosta. Ensimmäisellä kaudellaan joukkue pelasi Ukrainan 2. liigassa, mikä on maan kolmanneksi korkein sarjataso ja alin ammattilaissarja. Joukkue kuitenkin putosi sarjasta ja pelasi kauden 1993 Ukrainan 3. liigassa nousten kuitenkin heti takaisin 2. liigaan. Nousun jälkeen joukkue vaihto kotipaikkansa Kirovskista Šah’tarskiin ja otti ensin nimen "FK Šah’tar" joka pian muutettiin muotoon "FK Medita Šah’tarsk"


title: FK Metalurh Donetsk

text: Muutamia vuosia myöhemmin seura uudelleenorganisoitiin ja sai nimen FK Metalurh Donetsk. Seuran omistajaksi tuli Industrialnyi Sojuz Donbassa, jonka omisti Serhiy Taruta, eräs Ukrainan ja koko Euroopan rikkaimmista oligarkeista. Tultuaan toiseksi Ukrainan 2. liigan C-lohkossa, joukkue nousi seuraavaksi kaudeksi 1. liigaan. Kaudella 1996-97 Metalurh voitti 1. liigan ja nousi pääsarjaan.


title: FK Metalurh Donetsk

text: Joukkue suoriutui korkeimmalla sarjatasolla varsin hyvin ja paransi myös menestystään Ukrainan cupissa. Metalurh voitti muutamia pronssimitaleita liigassa ja selviytyi cupissa säännöllisesti vähintään neljännes-finaaleihin.


title: FK Metalurh Donetsk

text:
2000-luvun ensimmäisellä vuosikymmenellä Metalurhin omistajat loivat hyvät suhteet tunnettuun ukrainalaiseen pelaaja-agenttiin, Dmytro Selyukiin, josta pian tuli seuran virkaa tekevä puheenjohtaja. Tämä herätti kannattajissa paljon vastalauseita tuomalla joukkueeseen lukuisia ulkomaalaisia pelaajia. Työskennellessään muodollisesti seuran puheenjohtajana Selyuk on kuitenkin asunut Barcelonassa. Useiden kausien ajan joukkueen enemmistön ovat muodostaneet kotimaisten pelaajien sijaan kallispalkkaiset ulkomaalaiset pelaajat, jotka ovat olleet Selyukin agentuurin asiakkaita. Iso osa pelaajista on tuotu joukkueseen kysymättä lainkaan valmennusportaan mielipidettä. Esimerkkeinä tällaisista pelaajista ovat olleet muun muassa Yaya Touré, Jordi Cruyff ja Andrés Mendoza. Selyukin varsin kyseenalaiset toimintatavat johtivatkin lopulta hänen erottamiseensa ja hänen mukanaan häipyi myös suuri osa hänen tuomistaan pelaajista. Myöhemmin on käynyt ilmi, että monilla pelaajilla ei edes ollut sopimusta itse seuraan, vaan ainoastaan Selyukin agenttitoimistoon.
Selyukin ja hänen suojattiensa kaikottua Metalurhin menestys ja mitalien tavoittelu vaihtui selviämistaisteluksi. Vuonna 2008 tapahtui kuitenkin käänne parempaan, kun bulgarialainen Nikolai Kostov palkattiin joukkueen manageriksi jälleenrakentamaan sitä. Kostov toikin heti ensimmäisellä kaudellaan muutoksen luotsatessaan joukkueen Ukrainan valioliigassa neljänneksi, mikä toi myös paikan uuteen UEFA:n Eurooppa-liigaan. Kostovin palveluksesta seura ei kuitenkaan päässyt nauttimaan kuin kaksi kautta ennen kuin tämä palasi takaisin kotimaahansa Bulgariaan. Raskaasti Donetskia koetellut Itä-Ukrainan sota toi kuitenkin lopun seuran vaikeuksille ja Metalurh lopetti toimintansa vuonna 2015. Osa seuran toiminnoista yhdistettiin Stal Kamianske -seuraan.


title: FK Metalurh Donetsk

text: Metalurhilla oli oma seuran mukaan nimetty kotikenttänsä, mutta pelasi sen verrattain alhaisen 5 094 paikan kapasiteetin vuoksi joitain otteluita myös Šah’tarin stadionilla.


title: FK Metalurh Donetsk

text: Metalurhin kovin paikallisvastustaja oli naapuriseura FK Šah’tar Donetsk, joka on myös yksi Ukrainan kaikkien aikojen menestyneimmistä seuroista. Otteluita seurojen välillä kutsuttiin mediassa ja kannattajien keskuudessa nimellä "Donetske derbi". Vaikkakin Šah’tar oli otteluissa hallitseva osapuoli voittaen 41 kohtaamisesta 35 Metalurhin kolmea vastaan, oli niillä kuitenkin suuri merkitys molempien seurojen kannattajille.


title: Pax Britannica

text: Pax Britannica (”brittiläinen rauha”) on suhteellinen rauhan ajanjakso Euroopassa ja muualla maailmassa vuosina 1815–1914, jolloin Brittiläinen imperiumi kasvoi maailmanlaajuiseksi sotilaalliseksi sekä taloudelliseksi hegemoniaksi ja Britannia omaksui maailmanpoliisin roolin. Ajanjakson katsotaan alkaneen 1815, jolloin Napoleonin sodat päättyivät Ranskan keisari Napoleonin tappioon Waterloon taistelussa, jolloin britit vangitsivat hänet. Pax Britannica päättyi 1914, jolloin ensimmäinen maailmansota alkoi. Samaa ajanjaksoa pidetään myös Britannian imperialismin aikakautena.


title: Pax Britannica

text: Termi on latinaa ja se on johdannainen vanhemmasta termistä "Pax Romana", roomalainen rauha. Vastaavia suhteellisen rauhan ajanjaksoja kuvaavia termejä ovat muun muassa "Pax Americana", jolla kuvataan nykyistä vuodesta 1945 eteenpäin Yhdysvaltain sotilaallisen ja taloudellisen hegemonian vaikutuksesta vallinnutta rauhanomaista aikaa länsimaissa ja "Pax Ottomana", jolla kuvataan turkkilaishallinnon rauhoittavaa vaikutusta sen alaisilla alueilla Balkanilla ja Lähi-idässä Osmanien valtakunnan aikana.


title: Pax Britannica

text: Britannian voitto Napoleonista tarkoitti myös sitä, että Ranskan kärsimän tappion jälkeen Britannialla ei ollut tosiasiassa varteenotettavaa haastajaa kansainvälisellä areenalla, lukuun ottamatta Venäjän valtaa Keski-Aasiassa. Mainittuna aikakautena Britannian valtakunnan suoraan hallitsema alue kasvoi 26 miljoonalla neliökilometrillä ja sen asukasluku noin 400 miljoonalla. Britannia hallitsi kaikkia kauppareittejä, eikä sen merimahdilla ollut haastajaa. Varsinaisen valtansa lisäksi maailmankaupan johtavana valtiona Britannia hallitsi epäsuorasti myös useiden itsenäisten valtioiden, kuten Kiinan, Argentiinan ja Siamin taloutta.


title: Pax Britannica

text: Brittiläisen imperiumin ylivoimaa pohjusti 1800-luvun teollinen vallankumous. Höyrylaivojen ja lennättimen kaltaiset uudet keksinnöt mahdollistivat yhä suuremman valtakunnan luomisen, hallitsemisen ja puolustamisen. Vuoteen 1902 mennessä Britannian hallitsemat alueet olivat yhdistetty toisiinsa lennätinkaapeleiden verkostolla, jota kutsuttiin nimellä ”"All Red Line"”, sillä useissa ajan kartoissa Britannian alueet merkittiin punaisella tai vaaleanpunaisella.


title: Pax Britannica

text: Joidenkin historioitsijoiden mukaan Pax Britannica on keinotekoinen ja propagandistinen perustelu Britannian pyrkimykselle maailmanvaltaan ja nimellisesti itsenäisten alueiden alistamiseen valtaansa rauhanturvaamisen varjolla. Ali Parchami huomauttaa, että ajanjakson aikana ehti tuskin kulua vuottakaan, etteivät Britannian sotilaat olisi olleet sotimassa jossakin. Vuosina 1880–1900, jolloin käsite Pax Britannica oli suosittu imperiumin emämaassa, Britannia lähetti useita sotilaallisia retkikuntia eri puolille maailmaa; 40 Intiaan, lähes 50 Afrikkaan ja ainakin kymmenen Persianlahden valtioihin ja Kaukoitään.


title: Stefan Reinartz

text: Stefan Reinartz (s. 1. tammikuuta 1989 Engelskirchen, Saksa) on saksalainen jalkapalloilija, joka edustaa Bundesliigassa pelaavaa Leverkusenia. Reinartz siirtyi Leverkuseniin junioriseurastaan SV Bergisch Gladbachista vuonna 1998. Leverkusenissa hän pelasi aluksi junorijoukkueen mukana, kunnes vuonna 2006 pääsi seuran kakkosjoukkueeseen. Edustusjoukkueessa Reinartz debytoi vuonna 2008. Hän on pelipaikaltaan keskikenttäpelaaja. Reinartzin pelinumero on 3, hänen pituutensa on 189 senttimetriä ja painonsa 83 kiloa.


title: Stefan Reinartz

text: Reinartz on pelannut Saksan jalkapallomaajoukkueessa vuodesta 2010 alkaen kolme ottelua. Lisäksi hän on pelannut useita otteluita Saksan ikäkausimaajoukkueissa.


title: Ali Parchami

text: Ali Parchami on Sandhurstin kuninkaallisen sotakorkeakoulun puolustuksen ja kansainvälisten asioiden laitoksen luennoija. Hän väitteli filosofian tohtoriksi Oxfordin yliopistossa ja toimi aiemmin luennoijana Exeter Collegessa, Oxfordissa.


title: Ali Parchami

text: Historiantutkimuksessaan Parchami on käsitellyt muun muassa maailmanvaltoja, niiden ylivaltaa ja niiden luomia käsitteitä suhteellisen rauhan ajanjaksoista.


title: Jens Hegeler

text: Jens Hegeler (s. 22. tammikuuta 1988 Köln, Saksa) on saksalainen jalkapalloilija, joka edustaa Bundesliigassa pelaavaa Hertha BSC:tä, jonka riveihin hän siirtyi Bayer Leverkusenista vuonna 2014. Hegeler on pelipaikaltaan keskikenttäpelaaja. Hänen pituutensa on 193 senttimetriä ja painonsa 86 kiloa. Hän pelaa numerolla 13.


title: Jens Hegeler

text: Hegeler on pelannut myös neljä ottelua Saksan alle 21-vuotiaiden jalkapallomaajoukkueessa.


title: The Blue Flame

text: The Blue Flame on George V. Hobartin ja John Willardin kirjoittama yhdysvaltalainen näytelmä vuodelta 1920. Hobart ja Willard kirjoittivat "The Blue Flamen" Leta Vance Nicholsonin näytelmän pohjalta. "The Blue Flame" on genreltään melodraama. "The Blue Flame" sai ensi-iltansa New Yorkin Broadwayn Shubert-teatterissa 15. maaliskuuta vuonna 1920. Näytelmän tuottajana toimi A. H. Woods. Näytelmää esitettiin aina huhtikuuhun 1920 asti 48:n esityksen ajan.


title: Bennett Miller

text: Bennett Miller (s. 30. joulukuuta 1966 New York, New York, Yhdysvallat) on yhdysvaltalainen elokuvaohjaaja. Hän on ohjannut elokuvat "The Cruise" (1998), "Capote" (2005), "Moneyball" (2011) ja "Foxcatcher" (2014). Elokuvistaan "Capote" ja "Foxcatcher" hän sai parhaan ohjauksen Oscar-ehdokkuudet.


title: Ranskan 8. armeija

text: Ranskan 8. armeija () oli Ranskan maavoimien yhtymä, joka osallistui toiseen maailmansotaan.


title: Ranskan 8. armeija

text: Armeija perustettiin 28. elokuuta 1939 yleisesikunnan reservinä. Armeija siirrettiin 19. toukokuuta 1940 Ranskan 2. armeijaryhmään.


title: Ranskan 8. armeija

text: Armeijankomentajina olivat:


Professor Layton vs. Phoenix Wright: Ace Attorney (レイトン教授VS逆転裁判 "Reiton-kyōju vs Gyakuten Saiban", lit. "Professor Layton vs. Turnabout Trial") on crossover seikkailu/pulmapeli, jonka ovat kehittäneet Level-5 ja Capcom sekä julkaissut Capcom Nintendo 3DS:lle. Peli on Level-5:n Professor Layton-pulmapelisarjan ja Capcomin Ace Attorney-seikkailupelisarjan crossover, joka yhdistelee elementtejä molemmista pelisarjoista. Peli sisältää Shu Takumin skenaariografiikoita, joka on ohjannut "Ace Attorney"-sarjaa. Pelin julkaisi Level-5 Japanissa 29. marraskuuta 2012 ja sen oli tarkoitus ilmestyä vain japanissa. Pelin saaman suosion myötä peli käännettiin englanninkielelle ja Nintendo julkaisi pelin Euroopassa 28. maaliskuuta, Australiassa 29. maaliskuuta ja Pohjois-Amerikassa 29. elokuuta 2014.


title: Professor Layton vs. Phoenix Wright: Ace Attorney

text: Pelissä seurataan Professor Laytonia, Luke Tritonia, Phoenix Wrightia ja Maya Feytä kun he ratkovat Labyrinthian mysteerin. Peli sisältää kaksi erilaista pelityyppiä, Adventuren joka sisältää elementtejä Professor Layton-sarjasta sekä Witch Trialin joka sisältää elementtejä Ace Attorney-sarjasta. Peli sisältää ääninäyttelyä sekä animoituja välikohtauksia, jotka ovat perinteisiä "Professor Layton"-sarjalle, mutta ensimmäisiä "Ace Attorney"-sarjalle.


text: Peli sai pääosin positiivisia vastaanottoja, sillä Metacriticin 42 arvostelun keskiarvoksi muodostui 79/100 ja GameRankingsillä puolestaan 20 arvostelun keskiarvoksi 79.40%. Famitsu antoi pelille 35/40 pistettä. Chris Kohlerin "Wiredista" pelatessa pelin japanilaista versiota, tunsi pelin hukkaanheitetyltä tilaisuudelta crossoveriksi; kun hän ajatteli että pelimekaniikat ja hienosäätö täydensivät hyvin pelin tyyliä, hän totesi, että koska peliin tuotiin vain kaksi näyttelijää kummastakin pelisarjasta ja että peli ei vetoa uusiin, hän kuvaili kiinnostamattomien hahmojen pilaavan tarinan. Digital Spy antoi pelille 4/5 tähteä, todeten että "Jos et jumittaudu tekstien pariin, Professori Layton vs. Phoenix Wright: Ace Attorney:n crossover-peli on toisiaan täydentävää, tarjoamalla kokemuksen, jonka jälkeen et uskaltaisi vastustaa yhden päivän uudelleenpelaamista". Eurogamer antoi pelille 8/10 pistettä. IGN antoi pelille 7.8/10 pistettä kehuen pelin upeaa taiteellisuutta ja ääninäyttelyä sekä hauskaa kirjoitelmaa, mutta kritisoi puolestaan pettymyksentuottavaa juonta sekä helpotettuja haasteita.


text: Suomalaisilta peli sai myös pääosin positiivisen vastaanoton. Gamereactor antoi pelille arvosanaksi 8/10 kehuen kiehtovaa tarinaa ja tunnelmaa, hahmojen mainiota yhteensopivuutta ympäristön kanssa sekä mainioita ongelmia, mutta kritisoi turhan tyhjäkäynnin suurta määrää. Pelaajalehti antoi myös pelille arvosanaksi 8/10, sanoen että "Professor Layton vs. Phoenix Wright ei ehkä ole kummankaan sarjan parhaimmistoa, mutta se onnistuu silti nappaamaan parhaita paloja aidan molemmilta puolilta ja saa kokonaisuuden tuntumaan tuoreelta". Kati Alha V2.fi:stä antoi pelille arvosanaksi 77/100 kehuen pelien yhdistelmän toimivuutta, kerronnan dramaattisuutta sekä vihjekolikoiden käyttöä oikeudessa, mutta kritisoi edeltäjiään helpompia pulmia.


title: Kyuu Eturautti

text:
Kyuu Antti Arimo Eturautti (s. 1979 Tampere) on tamperelainen järjestöaktiivi. Kyuu Eturautti toimi 2000-luvulla sarjakuva-, anime- ja cosplay-tapahtumien järjestäjänä sekä yhtenä Anime- ja Japan Pop -lehtien perustajista. Eturautti toimii Muutos 2011 -puolueen toisena varapuheenjohtajana. Aiemmin Eturautti oli Piraattipuolueen jäsen ja hän oli myös yksi puolueen perustajista.
Vuoden 2014 Europarlamenttivaaleissa Eturautti sai 374 äänen kannatuksen.


title: Kyuu Eturautti

text: Siviiliammatiltaan Eturautti on tietoturvapäällikkö ja yrittäjä.


title: Robertson Davies

text: Robertson Davies (28. elokuuta 1913 Thamesville, Ontario, Kanada – 2. joulukuuta 1995 Orangeville, Ontario, Kanada) oli kanadalainen kirjailija, näytelmäkirjalija, kriitikko, journalisti ja professori. Hän oli Kanadan tunnetuimpia ja suosituimpia kirjailijoita ja merkittävimpiä kirjallisuusvaikuttajia, "man of letters", jota nimitystä hänen on vaihdellen sanottu ilomielin hyväksyneen tai toisaalta inhonneen.


title: Robertson Davies

text: Hänen lapsuutensa ympäristöön kuuluivat kirjat ja eloisa kielenkäyttö. Hänen isänsä senaattori Davies oli toimittaja, ja molemmat vanhemmat olivat innokkaita lukijoita. Hän itse luki kaiken mitä sai käsiinsä. Jo lapsena hän oli mukana teatterintekemisessä, ja siitä jäi hänelle elinikäinen kiinnostus.


title: Robertson Davies

text: Opiskeltuaan Kanadassa hän siirtyi Oxfordiin, jossa hän suoritti 1938 BLitt-arvosanan. Seuraavana vuonna valmistui hänen väitöskirjansa "Shakespeare’s Boy Actors". Hän ryhtyi sitten näyttelijäksi. Hän hyödynsi teoksissaan nuoruudenkokoemuksiaan, kuten aihetta kanadalaisista, jotka lähtevät opiskelemaan Britanniaan, ja teatteria.


title: Robertson Davies

text: Hän palasi Kanadaan tuoreen vaimonsa kanssa ja ryhtyi lehtiuralle. Yhdessä lähisukulaistensa kanssa hän osti lehtiä ja televisio- ja radiokanavia. Sinä aikana kun hän työskenteli Examinerissa, hän kirjoitti 18 kirjaa, tuotti omia näytelmiään ja laati artikkeleita eri aikakauslehtiin. Examineriin hän kirjoitti humoristisia esseitä nimellä Samuel Marchbanks.


title: Robertson Davies

text: Vaikka teatteri oli hänen ensi rakkautensa, menestys tuli proosasta. Hän opetti vuoteen 1981 Toronton yliopiston Trinity Collegessa. Hän kiinnostui jungilaisuudesta ja hyödynsi sitä teoksensa "Viides rooli" henkilöhahmoissa, jotka vastaavat C. G. Jungin arkkityyppejä.


title: Robertson Davies

text: Yliopistouransa jälkeen hän jatkoi kaunokirjallisuuden parissa. Ennen kuolemaansa hän oli aloittanut teoksen, josta piti tulla kolmas osa Toronto-trilogiaksi suunniteltuun teossarjaan. Hän ehti toteuttaa pitkäaikaisen haaveensa oopperalibreton "The Golden Ass", joka perustuu Apuleiuksen "Muodonmuutoksiin". Canadian Opera Company esitti sen useita vuosia hänen kuolemansa jälkeen Toronton oopperassa.


title: Luonnonsatama

text: Luonnonsatama on maanmuodostuma, joka suojaa laivan tai veneen ankkurointiin sopivan vesistöalueen osan esimerkiksi myrskyltä, voimakkaalta aallokolta tai kovan tuulen vaikutukselta. Termiä käytetään myös pienveneiden yölliseen rantautumiseen soveltuvista suojaisista rakentamattomista satamista. Luonnonsatamilla on ollut pitkään strateginen merkitys laivaston tukikohtina sekä taloudellinen merkitys kaupankäynnille, kalastukselle ja matkailulle.


title: Luonnonsatama

text: Luonnonsatamia on kuusi eri tyyppiä: Luonnonsatamissa esiintyy erilaisia variaatioita ja yhteismuodostelmia näistä päätyypeistä.


title: Luonnonsatama

text: Suurille aluksille ja runsaalle meriliikenteelle luonnon riittämästi suojaamat satamat eivät ole kovin yleisiä, ja sen vuoksi ne ovatkin näiden ominaisuuksiensa vuoksi tunnettuja. Osa maailman suurkaupungeista ja keskuksista on syntynyt juuri suurten ja hyvien luonnonsatamien ympärille. Esimerkkejä näistä ovat muun muassa New Yorkin satama Yhdysvalloissa, Sydneyn satama Australiassa ja Kingstonin satama Jamaikalla. Port Moresbyn satama Papua-Uudessa-Guineassa on esimerkki suuren riutan muodostamasta luonnonsatamasta. Laguunin muodostama Pearl Harborin satama Havaijilla toimii Yhdysvaltain laivaston tukikohtana.


title: Luonnonsatama

text: Historiassa ihmisten rakentamien satamien puuttuessa luonnonsatamilla oli erittäin suuri merkitys varhaisille merenkävijäkulttuureille. Helleenisen ajan kreikkalaisille mm. Chiosin kaakkoisrannalla sijaitseva kahden kukkulan suojaama Embobrio ja Toronin alueella sijainnut "Tyyni satama". Parhaiten tunnettuja luonnonsatamia Kreikassa ovat Pireuksen satamat Zea ja Mounykhion, jotka ovat muodostuneet niiden edustalla sijaitsevan Akte-saariston sekä Mounykhion-mäen kalkkikiven eroosiosta, sekä saariston ja mäen välisellä alueella olevista kivimassoista. Istanbulissa sijaitseva lahti Kultainen sarvi on toiminut aikanaan tukikohtana ja suojasatamana sekä Rooman että Bysantin ja edelleen Osmanien valtakunnan ja lopulta Turkin laivastolle ja kauppalaivastolle.


title: Paholainen (näytelmä)

text: Paholainen () on Ferenc Molnárin kirjoittama unkarilainen tragikomedianäytelmä vuodelta 1907, jolloin näytelmä ensimmäisen kerran tuotettiin Budapestissa. Budapestista näytelmä lähti maailmankiertueelle, mutta se kiellettiin Lontoossa. "Paholainen" oli Molnárin läpimurtonäytelmä.


title: Paholainen (näytelmä)

text: "Paholainen" sai ensi-iltansa New Yorkin Broadwayn Garden Theatressa 18. elokuuta vuonna 1908 englanninkielisellä nimellään "The Devil". Näytelmä suljettiin marraskuussa 1908 87:n esityksen jälkeen. Näytelmän tuottajana toimi Henry W. Savage. Näytelmän lavastuksesta vastasivat Robert Milton ja Walter Burridge. Oliver Herford oli kääntänyt Molnárin näytelmän unkarin kielestä englannin kielelle.


title: Mario Tennis Open

text: Mario Tennis Open () on Camelot Software Planningin kehittämä ja Nintendon julkaisema urheilupeli. Peli on julkaistu vuonna Nintendo 3DS:lle. Peli julkaistiin myös digitaalisesti ladattavana versiona Nintendo eShopissa.


title: Mario Tennis Open

text: Kuten aiemmat "Mario Tennis"-sarjan pelit, "Mario Tennis Open" sisältää hahmoja, tapahtumapaikkoja sekä skenaarioita lukuisista Mario-pelisarjan peleistä. Pelaajat voivat osallistua tavallisiin tennisotteluihin, mutta he voivat myös pelata erilaisia variantteja eri säännöillä ja eri tavoitteilla. Pelissä on yhteensä seitsemäntoista erilaista pelattavaa hahmoa, joista jokaisella on omia erikoisominaisuuksia, jotka toimivat pelaajien etuina. "Mario Tennis Open" on myös ensimmäinen "Mario Tennis"-peli, joka sisältää verkkopelimoodin.


title: Mario Tennis Open

text: "Mario Tennis Open" sai pääosin positiivisia vastaanottoja, sillä GameRankingsillä muodostui keskiarvoksi 69,29% ja Metacriticillä 69/100.


title: Kytö

text: Kytö voi tarkoittaa seuraavia:


title: Toivo Kytölä

text: Toivo Armas Kytölä (6. syyskuuta 1911 Sippola–29. heinäkuuta 1971) oli suomalainen yleisesikuntaupseeri, joka palveli Puolustusvoimissa vuodesta 1932 vuoteen 1970.


title: Toivo Kytölä

text:
Kytölän vahemmat olivat maanviljelijä Erik Kytölä ja Ida o.s. Takkunen. Kytölä oli aviossa hammaslääkäri Sirkka Laakson kanssa vuoteen 1956 ja tämän jälkeen sairaanhoitaja Vieno Irene Halosen kanssa. Kytölä kirjoitti ylioppilaaksi Kouvolan yhteislyseosta vuonna 1931 ja suoritti varusmiespalveluksensa KSR:ssa 1931–1932. Tämän jälkeen hän opiskeli 16. kadettikurssilla ja valmistui Kadettikoulusta vänrikkinä vuonna 1934. Tämän jälkeen ennen talvisodan syttymistä hän palveli KSR:ssa nuorempana upseerina ja ylennettiin luutnantiksi 1936. Sodan sytyttyä hän toimi opetusupseerina RUKssa, Jalkaväen Koulutuskeskuksessa sekä Kranaatinheitinkoulutuskeskuksessa. Välirauhan aikana Kytölä sai ylennyksen kapteeniksi ja toimi komppanian päällikkönä JR7:ssa sekä 3.Prikaatissa.
Jatkosodan puhjettua Kytölä toimi komppanianpäällikkönä JR26:ssa Kannaksella ja Aunuksessa haavoittuen Vääräkoskella 1941. 1942 hänet ylennettiin majuriksi ja hän siirtyi rintamatehtävistä toimisto- ja osastopäälliköksi Maaselän Ryhmän esikuntaan ja sieltä edelleen osastopäälliköksen II Armeijakunnan esikuntaan sodan loppumiseen asti.
1944–1946 Kytölä toimi toimistopäällikkönä 3.Divisioonan esikunnassa ja tämän jälkeen JR8:n esikuntapäällikkönä vuoteen 1952. Vuodet 1952–1955 Kytölä toimi koulutus- ja järjestelytoimiston päällikkönä 5.Prikaatin esikunnassa ja vuoden verran Lahden sotilaspiirin päällikkönä ja sai ylennyksen everstiluutnantiksi. Vuosina 1956–1958 hän opiskeli Sotakorkeakoulun Yleisen osaston Maasotalinjalla ja ylennettiin tämän jälkeen everstiksi. 1958–1962 Kytölä toimi Pääesikunnan operatiivisen osaston osastopäällikkönä ja Helsingin sotilaspiirin päällikkönä 1963–1964. 1964–1966 Kytölä toimi Pohjois-Suomen sotilasläänin komentajana ja tämän jälkeen kaksi vuotta Oulun Sotilaspiirin päällikkönä. Saatuaan ylennyksen kenraalimajuriksi 1968 hän toimi vielä Pohjois-Suomen sotilasläänin esikuntapäällikkönä ja Pohjanmaan sotilasläänin komentajana vuoteen 1970 asti, jonka jälkeen siirtyi reserviin.


title: Pilkkuja ja pikkuhousuja

text: Pilkkuja ja pikkuhousuja on suomalainen elokuva vuodelta 1992. Sen on ohjannut Matti Ijäs, joka myös käsikirjoitti elokuvan yhdessä Heikki Reivilän kanssa.


title: Pilkkuja ja pikkuhousuja

text: Ijäksen ”tyhjän liuskan bluesiksi” kutsuma elokuva on tarina runoilija Tanesta, jonka avioliitto on ohi, pankkitili tyhjä ja runosuoni ehtynyt.


title: Pilkkuja ja pikkuhousuja

text: "Pilkkuja ja pikkuhousuja" valittiin Cannesin elokuvajuhlien Quinzaine des réalisateurs -sarjaan. Paavo Pentikäinen sai roolistaan parhaan miespääosan Jussin. Myös kriitikot yleensä arvostivat hänen roolityötään, mutta muilta osin arviot olivat hämmentyneitä ja kriittisiä.


title: Pilkkuja ja pikkuhousuja

text: Iltalehden Olli Manninen syytti elokuvaa ”renttuestetiikan irvokkaasta mauttomuudesta”, Ilta-Sanomien Tarmo Poussu ”tekijänsä yhdentekevästä itsetyydytyksestä”. Tapani Maskulan mukaan "Pilkkuja ja pikkuhousuja" alkaa komediana lihan himosta, mutta päätyy yllättävän vakavaksi tarinaksi tekstin synnyttämisestä. Antti Lindqvistin mielestä elokuvassa on liikaa iskeviä repliikkejä, joita ei ehdi sulatella ennen kuin seuraava jo tulee. Sama runsaudenpula vaivaa hänestä myös visuaalisia ratkaisuja ja toinen toistaan erikoisemmista hahmoista muodostuvaa henkilögalleriaa.


title: Pilkkuja ja pikkuhousuja

text:
Matti Ijäs on kertonut, ettei itsekään pidä elokuvastaan:
”Tiesin koko ajan ettei se onnistu. Yritettiin vääntää normaalista poikkeavaa dramaturgiaa, mutta aika pian huomasin, ettei se toimi.”


title: Orvo Kärkönen

text: Orvo Kärkönen (4. tammikuuta 1900 – 1. huhtikuuta 1977) oli suomalainen toimittaja, elokuvakäsikirjoittaja, suomentaja ja runoilija.


title: Orvo Kärkönen

text: Kärkönen toimi 1930-luvulla tamperelaisen Aamulahden teatteri- ja elokuva-arvostelijana käyttäen nimimerkkejä "Erve" ja "-rk-". Hän teki Topiaksen eli Toivo Kauppisen näytelmän pohjalta käsikirjoituksen Toivo Särkän 1939 ohjaamaan elokuvaan Serenaadi sotatorvella eli sotamies Paavosen tuurihousut.


title: Orvo Kärkönen

text: Kärkönen sanoitti muun muassa Vilho Korpelan säveltämän "Meripojan valssin" ja Kauko Urhosen säveltämän "Tumpelikellot". Hän suomensi myös useita operettaja, teki kirjan höyrylaivan Kurun uppoamisesta 1929 ja kirjoitti yhteisöhistoriikkeja sekä riimitti lasten kuvakirjoja.


title: Orvo Kärkönen

text:
Nimellä "Orvo Kärkönen":
Nimimerkillä "Orvo-setä":


title: Bryan Young

text: Bryan William Young (s. 6. elokuuta 1986 Ennismore, Ontario, Kanada) on eteläkorealais-kanadalainen jääkiekkopuolustaja, joka pelaa Aasian liigan eteläkorealaisjoukkue Daemyung Killer Whalesissa. Hän on pelannut urallaan aiemmin myös 17 NHL-ottelua Edmonton Oilersissa ja on kaikkien aikojen ensimmäinen Etelä-Korean maajoukkueessa pelannut NHL-kokemusta omaava pelaaja.


title: Bryan Young

text: OHL-joukkue Peterborough Petes varasi Youngin 45. pelaajana vuonna 2002. Hän pelasi kauden 2002–2003 vielä suurimmaksi osaksi OPJHL-joukkue Lindsay Muskiesissa ja sai tililleen kaksi OHL-ottelua. Edmonton Oilers varasi Youngin OHL:n tulokaskautensa päätteeksi viidennellä kierroksella 146. pelaajana . Hän pelasi Petesissa tämän jälkeen vielä kolme kokonaista kautta, joista viimeinen kausi 2005-2006 päättyi sarjan mestaruuteen, J. Ross Robertson Cupiin.


title: Bryan Young

text: Kesäkuussa 2006 Young teki kolmivuotisen tulokassopimuksen Edmonton Oilersin kanssa. Hän pelasi kaudella 2006–2007 kolmella sarjatasolla neljässä eri joukkueessa. Young aloitti kautensa AHL-joukkue Milwaukee Admiralsissa, josta hän siirtyi 22 pelaamansa ottelun jälkeen ECHL-joukkue Stockton Thunderiin. Loppukaudesta Young nousi takaisin AHL:ään, tällä kertaa Wilkes-Barre/Scranton Penguinsin joukkueeseen. Yhteensä hänen tulokaskautensa AHL:ssä toi 32 runkosarjaottelussa yhden syöttöpisteen, kuten myös neljässä playoff-ottelussa. Young debytoi kauden aikana myös Oilersin NHL-joukkueessa, jossa hän pelasi 15 runkosarjaottelua jääden niissä ilman tehopisteitä. Young pelasi ensimmäisen NHL-ottelunsa 9. maaliskuuta 2007 vieraissa Anaheim Ducksia vastaan. Hän sai ottelussa jääaikaa 14.19 minuuttia.


title: Bryan Young

text: Kaudet 2007–2008 ja 2008–2009 Young vietti pääasiassa AHL:ssä Springfield Falconsin vahvuudessa ja sai ensimmäisenä mainitulla kaudellaan tililleen myös kaksi NHL-ottelua. Kaudella 2009–2010 hän jatkoi Falconsissa vuoden mittaisella AHL-sopimuksella. Young pelasi kautensa kuitenkin suurimmaksi osaksi ECHL:n puolella Stockton Thunderissa.


title: Bryan Young

text: Young siirtyi kaudeksi 2010–2011 vuoden mittaisella sopimuksella ALIH-liigan eteläkorealaisjoukkue High1:een. Hän jatkoi joukkueessa kuitenkin myös tämän jälkeen ja nousi kaudella 2011–2012 High1:n varakapteeniksi. Young oli tuolloin myös joukkueen kolmanneksi paras pistemies tehoilla 4+42=46. Hän voitti myös koko ALIH:n puolustajien pistepörssin ja palkittiin kauden päätteeksi liigan parhaana hyökkäävänä puolustajana. Young oli High1:n tehokkain puolustaja myös kausina 2012–2013 ja 2013–2014. Hän sijoittui jälkimmäisellä kaudella myös 134 minuutillaan ALIH:n jäähypörssissä toiseksi edellään vain Nikkō Ice Bucksin Matt Waddell. Kaudeksi 2017–2018 Young siirtyi jatkamaan uraansa samassa liigassa pelaavan Daemyung Killer Whalesin riveihin.


title: Bryan Young

text: Young edusti Etelä-Koreaa Pyeongchangin olympiakisoissa 2018 sekä MM-kilpailuissa vuonna 2018, jotka olivat joukkueen kaikkien aikojen ensimmäiset pääsarjatasolla. Young valittiin Norjaa vastaan pelatun alkulohkon päätteeksi Etelä-Korean ottelun parhaaksi pelaajaksi. Joukkueen turnaus päättyi lopulta putoamiseen IA-divisioonaan. Young pelasi myös IA-divisioonan MM-kilpailuissa vuosina 2014, 2016 ja 2017, joista viimeisin turnaus päättyi hopeaan. Hän oli myös ensimmäistä kertaa historiassa nostamassa Etelä-Koreaa pääsarjan MM-kilpailuihin. Young pelasi myös Aasian talvikisoissa vuonna 2017, jolloin hän voitti hopeaa.


title: Bryan Young

text: Youngin serkku Michael Swift pelasi hänen kanssaan kuusi kautta yhdessä High1:ssä. He hankkivat yhdessä Etelä-Korean kansalaisuuden tammikuussa 2014.


title: Strukturalismin historia

text: Strukturalismin historia () on François Dossen vuosina 1991–92 ilmestynyt kaksiosainen teos strukturalismista. Ensimmäinen osa ilmestyi suomeksi vuonna 2010 Tutkijaliiton julkaisemana Anna Helteen käännöksenä.


title: Itsepäinen vietti

text: Itsepäinen vietti: kirjoituksia sukupuolesta, elokuvasta ja seksuaalisuudesta on Vastapainon vuonna 2004 julkaisema suomennosvalikoima Teresa de Lauretiksen kirjoituksista. Teksteissä käsitellään sukupuolta, seksuaalisuutta ja mediakulttuuria psykoanalyysin, semiotiikan, feminismin ja queer-teorian kautta. Teoksen on toimittanut Anu Koivunen ja tekstit ovat suomentaneet Tutta Palin ja Kaisa Sivenius.


title: The Forbidden Path

text: The Forbidden Path on vuonna 1918 ensi-iltansa saanut J. Gordon Edwardsin ohjaama yhdysvaltalainen mykkä draamaelokuva, jonka pääosissa ovat Theda Bara ja Hugh Thompson. Käsikirjoituksen olivat laatineet Adrian Johnson ja E. Lloyd Sheldon Sheldonin novellin "From the Depths" pohjalta. "The Forbidden Path" kertoo viattomasta newyorkilaisesta Mary-nimisestä tytöstä, josta muuttuu vaarallinen vamppi.


title: The Forbidden Path

text: Fox Film Corporation oli toiminut elokuvan tuotanto- ja levittäjäyhtiönä, ja elokuva sai ensi-iltansa Yhdysvalloissa 3. helmikuuta vuonna 1918. "The Forbidden Path" on nykyisin listattu kadonneeksi elokuvaksi.


title: Rituaali: rakenne ja communitas

text: Rituaali: Rakenne ja communitas on brittiläisen kulttuuriantropologin Victor Turnerin kirja vuodelta 1969. Teoksessa hän esittelee tuotantonsa keskeiset käsitteet liminaalisuuden ja communitasin. Kirja jakautuu kahteen osaan, joista ensimmäinen käsittelee Luoteis-Sambian ndembujen rituaalien symbolista rakennetta ja tuon rakenteen semantiikkaa. Toisessa osassa Turner paneutuu rituaalin liminaaliseen vaiheeseen pikemminkin sosiaaliselta kuin symboliselta kannalta. Teoksessa hän tarkastelee myös communitasin, rakenteellisen ulkopuolisuuden sekä rakenteellisen alempiarvoisuuden välisiä suhteita.


title: Rituaali: rakenne ja communitas

text: Turner teki kenttätöitä Luoteis-Sambian ndembujen luona kahden ja puolen vuoden ajan. Muiden aikalaistensa tavoin Turner oli vastahakoinen tutkimaan rituaaleja kenttätöidensä alkuvaiheessa ja hän keskittyikin pitkään heimon talouteen, rakenteeseen ja politiikkaan. Tutkittuaan näitä yhdeksän kuukauden ajan Turner joutui kuitenkin myöntämään itselleen, että mikäli hän halusi oppia tuntemaan edes osan ndembujen kulttuurista, olisi hänen luovuttava ennakkoluuloistaan rituaaleja kohtaan ja alettava tutkimaan myös niitä.


title: Rituaali: rakenne ja communitas

text: Kirjassa Turner esittelee ndembujen kaksi naisten hedelmällisyysrituaalia; isoma-rituaalin sekä wubwang'u-rituaalin. Isoma-rituaalissa hoidetaan naisia, joilla on taipumusta saada keskenmeno tai joilta on usein kuollut lapsi imeväisikäisenä. Wubwang'u-rituaali puolestaan tehdään naisille, jotka ovat synnyttäneet tai joiden odotetaan synnyttävän kaksoset. Ndembu-kulttuurissa hedelmällisyyttä arvostetaan suuresti, mutta rituaaleissa kaksoset esitetään usein yhteisön taakkana ja onnettomuutena, koska he tuovat mukanaan fyysisiä ja taloudellisia paineita.


title: Rituaali: rakenne ja communitas

text: Turnerin rituaalintutkimuksen lähtökohtana on rituaalin perusrakenneosat eli symbolit. Kuvaillessaan ndembujen rituaaleihin liittyviä symbolisia merkityksiä Turner osoittaa, etteivät rituaalit ole järjettömiä taikamenoja vaan, että esimerkiksi lähes jokaisella rituaalissa käytetyllä esineellä, jokaisella eleellä, laululla tai rukouksella, jopa tilan ja ajan yksiköillä on jokin ndembujen kulttuurista ja elinpiiriin liittyvistä kokemuksista käsin aukeava järjellinen merkitys. Näille kaikille on ominaista myös se, että rituaaleissa ne viittaavat johonkin muuhun kuin itseensä. Yksittäinen symboli myös edustaa samanaikaisesti monia eri asioita, eli se on moni-, eikä yksiääninen. Rituaalit sisältävät siis paljon enemmän kuin silmin on havaittavissa.


title: Rituaali: rakenne ja communitas

text: Kaikkien siirtymäriittien voidaan ajatella jakautuvan kolmeen vaiheeseen: erottamiseen, välitilaan ja takaisin liittämiseen. Turnerin teoriankehittely lähtee siirtymäriittien välivaiheesta eli liminaalisesta vaiheesta.


title: Rituaali: rakenne ja communitas

text: Rituaalin liminaalivaiheessa olevat rituaalisubjektit riisutaan sosiaaliseen rakenteeseen liittyvistä merkeistä, kuten omaisuudesta ja vaatetuksesta ja näin heistä tulee samanarvoista massaa. Heidän käytöksensä on tavallisesti passiivista tai nöyrää ja heidän on toteltava ohjaajiaan ehdoitta ja hyväksyttävä mielivaltaisetkin rangaistukset valittamatta. Usein raa’at ruumiilliset koettelemukset ja nöyryytykset, joille kokelaat altistetaan, viittaavat osaksi edeltävän statuksen tuhoamiseen ja osaksi siihen, että kokelaita ikään kuin tasoitetaan, valmistetaan uusiin velvollisuuksiinsa muita yhteiskunnan jäseniä kohtaan. Liminaalisia tilanteita ja rooleja pidetään usein vaarallisina, kartettavina tai saastuttavina sellaisille ihmisille, esineille, tapahtumille ja suhteille, joita ei ole rituaalisesti liitetty liminaalisuuteen. Turnerin mukaan tämä johtuu siitä, että niiden näkökulmasta, joille rakenteen ylläpitäminen on tärkeää, kaikki pitkitetyt communitasin ilmaukset vaikuttavat välttämättä vaarallisilta ja anarkistisilta ja niitä on hillittävä määräyksin, kielloin ja ehdoin.


title: Rituaali: rakenne ja communitas

text: Turnerin mukaan näissä olosuhteissa nousee kuitenkin esiin yhteisöllisyys, jota hallitsevat yhdenmukaisuus ja rakenteettomuus. Tästä yhteisöllisyydestä (tai yhteisöstä) Turner käyttää latinan käsitettä communitas. Communitas nousee esiin siis siellä, missä yhteiskuntarakennetta ei ole. Liminaalivaiheessa yhteiskunta on siis rakenteeton tai vain vähäisessä määrin rakenteellinen, suhteellisen yhdenmukainen yhteisö. Liminaalisuus ei kuitenkaan ole ainoa communitasin kulttuurisen ilmenemisen muoto, vaan useimmissa yhteiskunnissa on löydettävissä toisiakin communitasin ilmentymiä, jotka voidaan tunnistaa niihin liittyvien symbolien ja uskomusten avulla. Siirtymäriitit liittyvät yleensä henkilön arvoaseman nousuun.


title: Rituaali: rakenne ja communitas

text: Statuksen nousuun liittyvissä rituaaleissa korkeampaan statukseen kohoava kokelas joutuu nöyrtymään ja alistumaan ennen korkeampaan virkaansa astumista. Tällainen kohtelu toimii siten ikään kuin muistuttajana nöyryydestä, jolla henkilön tulisi tulevaan korkeaan asemaansa suhtautua. Usein tällaisiin rituaaleihin liittyy myös se, että rakenteellisesti alempiarvoiset voivat vapaasti haukkua rakenteellisesti ylempiarvoisia, ja siten purkaa kokemaansa kaunaa ylempiarvoisiaan kohtaan. Näin heidän roolinsa kääntyvät siis hetkeksi päinvastoin. Tekemällä alhaisista ylhäisiä ja ylhäisistä alhaisia rituaalit vahvistavat yhteiskuntarakenteen hierarkkista periaatetta.


title: Rituaali: rakenne ja communitas

text: Karkeasti sanottuna liminaalisuus on siis vahvoille heikkoutta ja heikoille vahvuutta, tai sitten vauraiden ja ylhäisten liminaalisuus on köyhyyttä ja köyhien pröystäilyä.


title: Michael Swift

text: Michael Owen Swift (s. 26. maaliskuuta 1987 Peterborough, Ontario, Kanada) on eteläkorealais-kanadalainen jääkiekkoilija, joka pelaa ALIH-joukkue High1:ssa. Hän on pelipaikaltaan keskushyökkääjä. Swiftilla on hallussaan High1:n seuraennätyksiä. Hän on joukkueen kaikkien aikojen paras pistemies, maalintekijä ja syöttäjä tehtyään 213 runkosarjaottelussa tehot 185+219=404. Swift johtaa myös High1:n kaikkien aikojen jäähypörssiä 546 minuutillaan. Kukaan muu koko ALIH:ssa ei ole pystynyt tekemään 90 tehopistettä yhden kauden aikana ja myös Swiftin 44 osumaa ovat liigan yhden kauden ennätys.


title: Michael Swift

text: Swift pelasi vuosina 2000-2004 OPJHL:ää Brampton Capitalsin ja Peterborough Beesin joukkueissa. OHL-joukkue Mississauga IceDogs varasi hänet 186. pelaajana vuonna 2003. Swift pelasi kauden 2003-2004 kuitenkin vielä suurimmaksi osaksi Beesissa, jonka paras maalintekijä ja toiseksi paras pistemies hän oli tehoilla 25+19=44. Kaudella 2005-2006 Swift jakoi tehoilla 22+32=54 IceDogsin sisäisen pistepörssin voiton Jordan Owensin kanssa. Kaudella 2006-2007 hän nousi joukkueen kapteeniksi ja voitti IceDogsin sisäisen piste- ja syöttöpörssin tehoilla 34+59=93. OHL-kautensa päätteeksi hän siirtyi loppukaudeksi CHL-joukkue Laredo Bucksiin, jossa Swift pelasi ensimmäiset miesten pelinsä liigan pudotuspeleissä.


title: Michael Swift

text: Kaudeksi 2007-2008 Swift palasi OHL:ään, jossa IceDogs oli muuttanut Mississaugasta St. Catharinesiin ja siirtynyt Niagara IceDogs -nimeen. Hän oli joukkueen paras syöttäjä ja toiseksi paras pistemies Luca Caputin jälkeen tehoilla 38+62=100. Swift jakoi koko OHL:n pistepörssin seitsemännen sijan Saginaw Spiritin Jack Combsin kanssa ja sijoittui liigan maalipörssissä kahdeksanneksi. Kevään 2008 pudotuspeleissä Swift oli tehoilla 9+9=18 IceDogsin paras maalintekijä ja jakoi joukkueen sisäisen pistepörssin voiton Stefan Legeinin kanssa. Hän jakoi runkosarjassa myös myös joukkueen sisäisen tehotilaston voiton Joshua Dayn kanssa lukemalla +36. Swift palkittiin kauden päätteeksi OHL:n parhaana "yli-ikäisenä" pelaajana Leo Lalonde Memorial Trophylla.


title: Michael Swift

text: Huhtikuussa 2008 Swift teki kolmivuotisen tulokassopimuksen New Jersey Devilsin kanssa. Hän pelasi kuitenkin kaikki sopimuskautensa AHL:ssä, eikä saanut tililleen otteluakaan NHL:ssä. Swift teki AHL:ssä tulokaskaudellaan 2008–2009 Lowell Devilsin riveissä 52 runkosarjaottelussa tehot 12+15=27. Kaudella 2009–2010 hän oli joukkueen paras maalintekijä ja toiseksi paras pistemies Ben Walterin jälkeen tehoilla 24+31=55. Swift valittiin 21. maaliskuuta 2010 AHL:n viikon pelaajaksi. Kesken kauden 2010–2011, helmikuussa 2011 hänet kaupattiin Patrick Davisin kanssa San Jose Sharksiin vaihdossa Jay Leachiin ja Steven Zalewskiin. Swift vietti loppukautensa farmijoukkue Worcester Sharksin paidassa.


title: Michael Swift

text: Kaudeksi 2011–2012 Swift siirtyi ALIH-liigan eteläkorealaisjoukkue High1:n riveihin. Hän teki koko liigan uuden piste- ja maaliennätyksen tehoilla 44+46=90 ja voitti myös ALIH:n syöttöpörssin ja tehotilaston (+56). Swift palkittiin kauden päätteeksi liigan runkosarjan arvokkaimpana pelaajana. Kaudella 2012–2013 hän rikkoi oman piste-ennätyksensä tehtyään ALIH:n nykyisen yhden kauden ennätyksen tehoilla 39+58=97. Swift voitti taas liigan maali- ja syöttöpörssinkin ja hänet valittiin kauden päätteeksi ALIH:n tähdistökentälliseen. Kaudella 2013–2014 Swift nousi High1:n varakapteeniksi ja voitti ALIH:n maalipörssin 37 osumallaan. Kaudella 2014–2015 hän jakoi liigan pistepörssin voiton Nikkō Ice Bucksin Hiroki Uenon kanssa tehoilla 34+46=80. Swift voitti myös High1:n sisäisen tehotilaston lukemalla +41.


title: Michael Swift

text: Swift voitti ALIH:n pistepörssin taas kaudella 2015–2016 tehoilla 31+39=70. Kaudella 2016–2017 hän voitti High1:n sisäisen piste-, maali- ja syöttöpörssin tehoilla 23+34=57, joilla Swift jakoi ALIH:n pistepörssin kahdeksannen sijan PSK Sahalinin Timofei Šiškanovin ja Daemyung Killer Whalersin Adam Estocletin kanssa. Kaudella 2017–2018 hän voitti liigan piste- ja syöttöpörssin tehoilla 14+28=42.


title: Michael Swift

text: Swift edusti Etelä-Koreaa Pyeongchangin olympiakisoissa 2018. Hän oli joukkueen paras pistemies tehoilla 1+1=2. Swift pelasi myös MM-kilpailuissa vuonna 2018, jotka olivat Etelä-Korean kaikkien aikojen ensimmäiset pääsarjatasolla. Hän teki 5. toukokuuta 2018 Suomea vastaan pelatussa avausottelussa joukkueen historian ensimmäisen MM-kisamaalin Etelä-Korean hävittyä ottelun lukemin 8-1. Swift valittiin joukkueensa ottelun parhaaksi pelaajaksi. Etelä-Korean turnaus päättyi lopulta putoamiseen IA-divisioonaan.


title: Michael Swift

text: Swift pelasi myös IA-divisioonan MM-kilpailuissa vuosina 2014, 2016 ja 2017, joista viimeisin turnaus päättyi hopeaan ja Etelä-Korean historian ensimmäiseen sarjanousuun MM-kilpailujen pääsarjatasolle. Vuoden 2014 turnauksen jäähypörssin hän voitti 29 minuutillaan. Swift jakoi viidellä osumallaan vuoden 2016 turnauksen maalipörssin voiton Puolan Tomasz Malasińskin kanssa ja Etelä-Korean sisäisen pistepörssin voiton Kim Ki-Sungin kanssa. Hänet valittiin turnauksen tähdistökentälliseen. Swift pelasi myös IB-divisioonan MM-kilpailuissa vuonna 2015, jolloin hän voitti turnauksen pistepörssin tehoilla 5+4=9 ja Swiftilla oli turnauksen paras aloitusprosentti (85,71%). Hän voitti kultaa ja oli nostamassa Etelä-Koreaa IA-divisioonaan.


title: Michael Swift

text: Swift pelasi myös Aasian talvikisoissa vuonna 2017, jolloin hän voitti hopeaa.


title: Michael Swift

text: Swiftin serkku Bryan Young pelaa ALIH-joukkue Daemyung Killer Whalesissa. He pelasivat kuusi kautta joukkuetovereina High1:ssa. Serkukset hankkivat yhdessä Etelä-Korean kansalaisuuden tammikuussa 2014.


title: Muutos 2011 -eduskuntaryhmä

text: Muutos 2011 -eduskuntaryhmä (m11) () oli muutos 2011 -puolueen eduskuntaryhmä, joka aloitti toimintansa 8. lokakuuta 2013. Eduskuntaryhmän muodosti kansanedustaja James Hirvisaari, joka erotettiin perussuomalaisesta puolueesta ja eduskuntaryhmästä toistuvien muukalaisvihamielisten lausuntojen vuoksi. Erottamisen välitön syy oli Hirvisaaren kutsuman vieraan Seppo Lehdon natsitervehdys eduskunnassa, josta hän sai myös huomautuksen eduskunnan puhemieheltä Eero Heinäluomalta.


title: The Clemenceau Case

text: The Clemenceau Case on vuonna 1915 ensi-iltansa saanut Herbert Brenonin ohjaama ja käsikirjoittama yhdysvaltalainen mykkä draamaelokuva, jonka päärooleissa ovat Theda Bara ja William E. Shay. Elokuva perustuu Alexandre Dumas nuoremman romaaniin "L’affaire Clémenceau" ja Martha Woodrow’n näytelmään.


title: The Clemenceau Case

text: Elokuvan tuotanto- ja levittäjäyhtiönä toimi Fox Film Corporation, ja se kuvattiin Foxin studioilla New Jerseyn Fort Leessä. "The Clemenceau Case" sai Yhdysvaltain ensi-iltansa 12. huhtikuuta vuonna 1915. Ilmestyessään "The Clemenceau Case" oli valtava yleisö- ja arvostelumenestys. "The Clemenceau Case" on nykyisin listattu kadonneeksi elokuvaksi.


title: The Clemenceau Case

text: Taiteilija Pierre Clemenceau (William E. Shay) vierailee Pariisissa ystävänsä Constantin Ritzin (Stuart Holmes) ateljeessa ja rakastuu Iza Dobronowska (Theda Bara) -nimiseen malliin, joka ei kuitenkaan välitä hänestä vähäänkään. Kuultuaan äitinsä kreivitär Dobronowskan (Saba Raleigh) järjestelyistä Iza hyväksyy Pierren kosinnan, ja he avioituvat. Iza on kylmäsydäminen ja kevytkenkäinen, ja hän halveksii aviomiestään sekä etääntyy Pierren perheestä, koska Izalla ja varakkaalla venäläisellä herttualla, Sergiuksella (Frank Goldsmith), on kehittynyt rakkaussuhde. Pierre saa tietää vaimonsa syrjähypystä ja järkyttyy, joka johtaa Sergiuksen murhaamiseen. Pettyneenä Pierre matkustaa Amerikkaan ystävänsä Constantinin ja tämän uuden morsiamen kanssa. Iza perii Sergiukselta omaisuuden ja matkustaa myös Amerikkaan, missä hän viettelee Constantinin. Pelastaakseen ystävänsä avioliiton Pierre houkuttelee Izan hänen asunnolleen ja puukottaa naisen kuoliaaksi. Murhan jälkeen Pierre ilmoittaa rikoksensa poliisille tyynen rauhallisesti.


title: Haapkylä

text: Haapkylä on ainakin seuraavien henkilöiden sukunimi:


title: Matti Boman

text: Matti Boman oli suomalainen 1920- ja 1930-luvulla vaikuttanut arkkiveisujen tekijä. Hän käytti nimimerkkejä Laulaja-Poika, Markkina-Poika, Markkina-Matti ja Maailman Matti.


title: Kendo Anthem

text: "Kendo Anthem" on rap-yhtye Teflon Brothersin 16. huhtikuuta 2014 julkaistu single. Kappale on vuoden 2014 jääkiekon maailmanmestaruuskilpailujen Suomen virallinen kisakappale.


title: Kendo Anthem

text: Kappaleen kertosäkeellä kuullaan espoolaisen Sunan koulun kuoron laulua.


title: Kendo Anthem

text: Kendo Antherm on versio Runo & The Zateliten kappaleesta "Poika kotiin".


title: Kendo Anthem

text: Kappale on myynyt kultaa, ja se on myös mukana virallisella "Leijonat 2014" -kokoelma-albumilla.


title: Luettelo Googlen ostamista yrityksistä

text: Google on tietokoneohjelmisto- ja hakukoneyhtiö, joka on hankkinut keskiarvoisesti yli yhden toisen yrityksen viikoittain vuodesta 2010 alkaen. Taulukko alla ei ole täydellinen listaus yritysostoista. Listauksessa yritys on ostettu kokonaisuudessaan, ellei asiasta ole erityismainintaa. Yrityshankinnan päivämäärä on listattu sen mukaan, kun Google ja oston kohde ovat tehneet sopimuksen kaupasta. Hinta jokaisesta hankinnasta on listattu Yhdysvaltain dollareissa koska Googlen päätoimisto on Yhdysvalloissa. Jos kaupan hinta on merkitsemättä, sitä ei ole kerrottu julkisuuteen. Jos Googlen palvelu on kehitetty yritysostolla hankitusta palvelusta on siitä maininta listassa.


title: Luettelo Googlen ostamista yrityksistä

text: Google on hankkinut yli 100 yritystä, joista suurin yksittäinen kauppa oli 12,5 miljardilla yhdysvaltain dollarilla hankittu mobiililaitteita valmistava Motorola Mobility. Suurin osa hankituista yrityksistä sijaitsee Yhdysvalloissa ja niistä suurin osa San Franciscon lahden alueella. Tähän päivään Google on irrottanut itsestään kolme liiketoimintoa: Frommers, joka myytiin takaisin Arthur Frommerille huhtikuussa 2012; SketchUp, joka myytiin Trimblelle huhtikuussa 2012; ja Google Radio Automation, joka myytiin WideOrbitille vuonna 2009.


title: Luettelo Googlen ostamista yrityksistä

text: Monet Google tuotteista ovat lähtöisin hankituista yrityksistä. Esimerkiksi, Googlen ensimmäinen hankinta, Usenet yritys "Deja News", ja sen palveluista tuli Google Groups. Samaan tapaan Googlen ostama "Dodgeball", yhteisöpalveluita tarjoava yritys, muuntui Google Latitude palveluksi. Muita hankintoja ovat olleet Web-sovellus "JotSpot", josta tuli Google Sites; Voip-yritys "GrandCentral", josta tuli Google Voice; ja video hosting -palvelu "Next New Networks", josta tuli YouTube Next Lab and Audience Development Group.


title: Luettelo Googlen ostamista yrityksistä

text: Israelilaisen startupin, Wazen kesäkuun 2013 hankinnan jälkeen Google lähetti "10-Q" rekisteröinnin yhdysvaltain Securities Exchange Commissioniin (SEC), joka paljasti, että yritys käytti 1,3 miljardia dollaria yrityshankintoihin vuoden 2013 ensimmäisellä puoliskolla. Tästä summasta jopa $966 miljoonaa käytettiin ostamaan Waze.


title: Hormoonihiiret

text: Hormoonihiiret on Mika Sundqvistin vuonna 1982 julkaistu studioalbumi. Albumin nimikappale voitti samana vuonna Syksyn sävel -kilpailun ja itse albumi on myynyt kultalevyyn oikeuttavan määrän.


title: Hormoonihiiret

text: Kaikki kappaleet on kirjoittanut Mika Sundqvist, ellei toisin mainita.


title: Hormoonihiiret

text: A-Puoli


title: Hormoonihiiret

text: B-puoliMuut tekijät


title: Jalkapallon maailmanmestaruuskilpailujen 1938 loppuottelu

text: Vuoden 1938 jalkapallon maailmanmestaruuskilpailujen loppuottelussa kohtasivat Italia ja Unkari. Se pelattiin 19. kesäkuuta 1938 Pariisin Olympique Yves-du-Manoir -stadionilla. Ottelu päättyi Italian 4–2-voittoon.


text: Vuoden 1938 MM-lopputurnaus oli järjestyksessään historian kolmas ja se pelattiin vuoden 1934 kisojen tapaan Cup-muotoisena. Itävalta oli aikaisemmin keväällä liitetty Saksaan ja joukkue jäi pois turnauksesta. Mukana oli näin ollen 15 maata, joista Itävallan vastustajaksi arvottu Ruotsi pääsi suoraan puolivälieriin. Euroopan ulkopuolelta tulivat vain Brasilia, Kuuba sekä Alankomaiden Itä-Intia eli nykyinen Indonesia. Uruguay ja Argentiina eivät halunneet osallistua turnaukseen protestina kisojen järjestämiselle Euroopassa toista kertaa peräkkäin.


text: Loppuottelu pelattiin 19. kesäkuuta kello 17.00 paikallista aikaa Pariisin Olympique Yves-du-Manoir -stadionilla. Italia oli välieräottelussa kukistanut Brasilian, joka pelasi ottelun ilman tähtipelaajaansa, turnauksen maalikuninkuuden voittanutta Leônidas da Silvaa. Unkari puolestaan oli välierissä kohdannut Ruotsin. Italialaiset pelasivat loppuottelun jälleen perinteisissä taivaansinisissä "azzurri"-pelipaidoissaan, vaikka olivat aikaisemmin esiintyneet diktaattori Mussolinin vaatimuksesta myös fasistien mustissa paidoissa.


text: Ottelun avausmaalin teki Gino Colaussi jo 6. peliminuutilla Giuseppe Meazzan pitkän poikittaissyötön jälkeen. Unkari onnistui kuitenkin tasoittamaan pelin vain kahta minuuttia myöhemmin. Avausjaksolla nähtiin vielä kaksi maalia, kun ensin Silvio Piola laukoi pallon oikeaan yläkulmaan 16. minuutilla, jälleen Meazzan syötöstä, ja Colaussi vei Italian jo kahden maalin johtoon 19 minuuttia myöhemmin. Toinen jakso alkoi Italian hallinnassa, mutta Unkarin maalivahti Antal Szabo piti torjunnoillaan joukkueensa mukana taistelussa. Lopulta Unkari kavensi Gyorgy Sarosin maalilla 20 minuuttia ennen loppua, mutta 82. peliminuutilla Silvio Piola iski Unkarin puolustuksen harhasyötön jälkeen lopullisen ratkaisun. Näin Italia voitti toisen peräkkäisen maailmanmestaruutensa. Vittorio Pozzosta tuli ensimmäinen kaksi maailmanmestaruutta voittanut valmentaja. Pelaajista Giuseppe Ferrari, Guido Masetti, Giuseppe Meazza ja Eraldo Monzeglio olivat mukana voittamassa maailmanmestaruutta myös neljä vuotta aiemmin.


text: Joidenkin väitteiden mukaan unkarilaiset olisivat hävinneet ottelun tahallaan, koska Mussolini oli uhannut Italian pelaajien henkeä mahdollisen häviön seurauksena. Tarina ei kuitenkaan mitä todennäköisimmin pidä paikkaansa. Mussolini oli ennen ottelua lähettänyt pelaajilleen viestin "Vincere o morire!" – "Voitto tai kuolema!", mutta se ei ollut uhkaus, vaan pelkkää fasistista retoriikkaa. Mussolini tapasi Italian joukkueen myöhemmin Roomassa ja palkitsi heidät kultaisella ansiomerkillä sekä 8 000 liiran bonuksella, joka vastasi tavallisen työläisen kolmen kuukauden palkkaa.


title: Maailman Matti

text: Maailman Matti on jyväskyläläinen, suomenkielistä pop- ja rockmusiikkia esittävä yhtye.


title: Busby Berkeley

text: Busby Berkeley, alkujaan "Busby Berkeley William Enos" (29. marraskuuta 1895 Los Angeles, Kalifornia, Yhdysvallat – 14. maaliskuuta 1976) oli merkittävä Hollywoodin elokuvaohjaaja ja musikaalien koreografi. Musikaalituotannoissa on hänelle tunnusomaisia monimutkaisia geometrisia kuvioita.


title: Busby Berkeley

text: Berkeley syntyi teatteriperheeseen. Kun isä kuoli, äiti ei perunut esitystä vaan lausui: "Show must go on". Äidin vaikutus oli hyvin vahva tämän kuolemaan asti, ja Berkeleyn monet avioliitot jäivät lyhyiksi. Vielä äidin kuoltuakin ura meni aina puolison edelle.


title: Busby Berkeley

text: Hänen elokuviensa ilmeen sanotaan juontuneen ajasta, jolloin hän suunnitteli Yhdysvaltojen ja Ranskan armeijoille paraatiharjoituksia. Ensimmäisen maailmansodan jälkeen hän aloitti työn teatterinäyttelijänä mutta siirtyi pian ohjaajaksi ja koreografiksi. Samuel Goldwyn kutsui hänet Hollywoodiin 1930 tanssikohtausten ohjaajaksi. Hän työskenteli 1933–1939 Warner Brosille ja teki tuolloin aikakauden Hollywood-tuotantojen parhaita tanssinumeroita. Hänelle ominaista oli luoda liike pikemminkin elokuvallisin kuin koreografisin keinoin. Hän palasi MGM:lle 1939, mutta parhaan tuotantonsa hän oli jo tehnyt. Vielä 1971 hän palasi Broadwaylle ja ohjasi 1920-luvun menestysnäytelmän "No, No, Nanette", jossa pääosassa oli jo pitkään eläkkeellä ollut hänen 1930-luvun elokuviensa tähti Ruby Keeler.


title: Atsodikarbonamidi

text: Atsodikarbonamidi (CHNO) on atsoyhdisteisiin kuuluva orgaaninen yhdiste. Ainetta käytetään kumien ja muovien valmistuksissa ja eräissä maissa jauhonparanteena.


title: Atsodikarbonamidi

text: Atsodikarbonamidi on huoneenlämpötilassa keltaisia tai punaoransseja kiteitä. Yhdiste liukenee pieniä määriä kuumaan veteen, mutta on kylmään veteen liukenematon. Yhdiste ei liukene etanoliin eikä useisiin muihinkaan orgaanisiin liuottimiin. Atsodikarbonamidi hajoaa kuumennettaessa sulamispisteeseensä 225 °C:n lämpötilaan.


title: Atsodikarbonamidi

text: Atsodikarbonamidia valmistetaan urean ja hydratsiinin välisellä reaktiolla. Ensimmäisessä vaiheessa muodostuu biureaa eli hydratsodikarbonamidia. Biurea hapetetaan tämän jälkeen atsodikarbonamidiksi. Tavanomaisin hapetin on kloori, mutta myös kloraatteja tai vetyperoksidia voidaan käyttää.


title: Atsodikarbonamidi

text: Atsodikarbonamidin tärkein käyttökohde on vaahtokumien ja vaahtomuovien valmistuksessa vaahdotusaineena käyttäminen. Tähän tarkoitukseen käytetyistä kemikaaleista se on yleisin. Atsodikarbonamidi hajoaa kuumennettaessa myrkylliseksi ja karsinogeeniseksi semikarbatsidiksi. Tämän vuoksi sellaisten muovien ja kumien, joiden valmistamiseen on käytetty atsodikarbonamidia ei ole saanut käyttää Euroopan Unionin alueella elintarvikepakkauksissa elokuusta 2005 alkaen. Aineen käyttö tähän tarkoitukseen on kielletty Euroopan Unionin komission antaman direktiivin perusteella. Yhdysvalloissa, Kanadassa ja Brasiliassa atsodikarbonamidia voidaan käyttää jauhonparanteena. Yhdiste toimii hapettimena, joka valkaisee jauhoja. Suurin sallittu pitoisuus on 45 mg/kg. Euroopan Unionin alueella atsodikarbonamidia ei saa käyttää tähänkään tarkoitukseen.


title: EAB Group

text: EAB Group (entinen Elite Varainhoito) on suomalainen sijoituspalveluyhtiö, joka tarjoaa monipuolisia ja korkeatasoisia säästämisen, sijoittamisen ja varainhoidon palveluita yksityisasiakkaille, yrityksille ja ammattisijoittajille. Elite Alfred Berg toimii Suomessa 14 paikkakunnalla, ja sillä on yli 10 000 asiakasta. EAB-konsernin hoidossa olevat asiakasvarat ovat noin 3 miljardia euroa. Yhtiön toiminta jakautuu asiakaslähtöisiin liiketoiminta-alueisiin: yksityisasiakkaat, yritykset ja yrittäjät sekä ammattisijoittajat. Syksyllä 2017 näiden rinnalle perustettiin neljäs liiketoiminta-alue Premium-asiakkaat.


title: EAB Group

text: Elite Alfred Bergin palveluihin kuuluvat varainhoito, sijoitusrahastot, kiinteistörahastot, pääomarahastot, lakipalvelut ja vakuutukset.


title: EAB Group

text: Elite Alfred Bergin puheenjohtajana toimii Kari Juurakko ja toimitusjohtajana Daniel Pasternack.


title: EAB Group

text: Ensimmäinen edelleen EAB-konserniin kuuluva yhtiö perustettiin vuonna 2000. Nykyisen Elite-ryhmän muodostavat sijoituspalveluyhtiö Elite Varainhoito Oyj sekä vakuutusasiamiesyhtiöt Elite Vakuutuspalvelu Oy ja Elite Life Oy. Lisäksi konserniin kuuluu pääomarahastotoimintaa harjoittava EPL Rahastot Oy, sijoitusrahastotoimintaa harjoittava Elite Rahastohallinto Oy, lakiasiainpalveluita tarjoava Elite Laki Oy, henkilöstö- ja palkkiorahastojen hallinnointipalveluita tarjoava Elite Palkitsemispalvelut Oy sekä rahoituspalveluita yhteisöasiakkaille tarjoava Elite Yhteisöpalvelut Oy.


title: EAB Group

text: Elite Alfred Berg on allekirjoittanut YK:n vastuullisen sijoittamisen periaatteet. Eliten toimintaa valvoo Finanssivalvonta.


title: EAB Group

text: Elokuussa 2017 Elite Varainhoidon kerrottiin ostavan Alfred Bergin Suomen toiminnot eli omaisuudenhoidon ja rahastoyhtiön BNP Paribas Asset Managementiltä. Samalla Elite alkaa tarjota BNP Paribas Asset Managementin sijoitustuotteita yksinoikeudella Suomessa, ja BNP Paribasista tulee Eliten merkittävä omistaja 19 prosentin omistusosuudella.


title: EAB Group

text: Elokuussa 2017 Elite Varainhoidon tytäryhtiö Elite Sijoitus Oy hankki Auta Invest Oy:n ja Smart Money Oy:n kaikki osakkeet. Yrityskauppa liittyy Eliten strategiaan, jonka mukaisesti se pyrkii kasvattamaan asiakastyötä ja -myyntiä tekevää organisaatiotaan maanlaajuisesti.


title: EAB Group

text: Elite Varainhoito syntyi 1.4.2014 Eufex Pankki Oyj:n sekä Elite Pankkiiriliike Oy:n fuusioitumisen seurauksena. Yhtiöt olivat toimineet erillään 2000-luvun alusta. Fuusioitumisen seurauksena syntynyt yritys listautui marraskuussa 2015 Helsingin First North Finland -markkinapaikalle.


title: EAB Group

text: Tammikuussa 2016 konserni laajensi toimintaansa asiakasyritysten henkilöstön palkitsemispalveluihin perustamalla uuden tytäryhtiön, Elite Palkitsemispalvelut Oy:n. Elite Palkitsemispalvelut saavutti markkinajohtajuuden henkilöstörahastojen jäsenmäärällä mitattuna loppuvuoden 2016 aikana.


title: EAB Group

text: Huhtikuussa 2016 Elite osti vähemmistöosuuden yrityslainoja välittävästä Nousu Capital Oy:stä (nykyinen Elite Rahoitus Oy) ja alkoi kehittää pk-yrityslainojen välitystoimintaa sekä tähän liittyvää lainarahastoa. Toukokuussa 2016 yhtiö sopi OX Finance Oy:n koko osakekannan ostamisesta. Samassa kuussa Elite osti 60 %:n omistusosuuden energiatehokkuushankkeisiin erikoistuneesta Thermo Power Finland Oy:stä. Thermo Power Finland -kaupan myötä konserni aloitti panostukset energiatehokkuus- ja ympäristösijoituksiin, ja pian se lanseerasi ensimmäinen energiatehokkuusrahaston Elite Älyenergian marraskuussa 2016.


title: EAB Group

text: Joulukuussa 2016 Elite osti 97,7 % SAV-Rahoitus Oyj:n osakkeista yhdessä Oma Säästöpankki Oyj:n kanssa. SAV-Rahoitus on vuodesta 2000 toiminut rahoitusyhtiö, joka tarjoaa yksityishenkilöille autorahoitusta sekä lainaa autovakuutta vastaan.


title: EAB Group

text: Huhtikuussa 2017 Elite Varainhoito sopi Omameklari Oy:n kanssa rahoittavansa Omameklarin kasvua vaihtovelkakirjalainalla. Sovittu järjestely saattaa tulevaisuudessa johtaa Eliten enemmistöomistukseen Omameklarissa. Omameklari on vuonna 2015 perustettu suomalainen vakuutusmeklari- ja hoitotalo, joka tarjoaa vakuutustenhoitopalvelua pääasiassa pk-yrityksille ja maatalouteen.


title: EAB Group

text: Elokuussa 2017 Elite osti Alfred Bergin Suomen toiminnot, Alfred Berg Omaisuudenhoito Suomi Oy:n ja Alfred Berg Rahastoyhtiö Oy:n. Samalla Elite alkoi tarjota BNP Paribas Asset Managementin sijoitustuotteita yksinoikeudella Suomessa. Kaupan jälkeen BNP Paribas Asset Management omistaa 19 prosenttia Elite Varainhoidon osakkeista.


title: EAB Group

text: Huhtikuussa 2018 pidetyssä yhtiökokouksessa yhtiön toiminimi päätettiin muuttaa EAB Groupiksi.


title: EAB Group

text: Eufex Oy:n perustivat vuonna 2000 Anders Ekholm ja Daniel Pasternack. Ennen työskentelyään Eufexissa Ekholm ja Pasternack väittelivät molemmat tohtoreiksi Svenska handelshögskolanissa rahoituksen alalta. Pasternack oli toiminut Nordean riskienhallintatehtävissä ja Ekholm Aros Securities -pankkiiriliikkeessä kvantitatiivisena analyytikkona. Eufexin toiminta keskittyi heti perustamisen jälkeen erityisesti sijoitusrahastojen seurantaan ja tutkimukseen. Eufex lanseerasi ensimmäisen version rahastovälityspalvelustaan vuonna 2003 ja vuonna 2006 yhtiö laajensi tuotevalikoimaansa varainhoitopalveluihin. Helmikuussa 2008 perustettiin Eufexin tytäryhtiö Eufex Rahastohallinto Oy, joka tarjoaa rahastojen hallinnointipalveluja. Toukokuussa 2011 Finanssivalvonta myönsi Eufexille pankkitoimiluvan, jonka johdosta yhtiön nimi muuttui Eufex Pankki Oyj:ksi. Marraskuussa 2011 perustettiin Eufex Pankki Oyj:n osakkuusyhtiö Eufex Yhteisöpalvelut Oy, joka vastaa konsernin instituutionaalisten asiakkaiden hoidosta.


title: EAB Group

text: Vuodesta 2007 kevääseen 2010 Eufex oli Aurator Varainhoito Oy:n tytäryhtiö, jonka jälkeen se on ollut Aurator Varainhoito Oy:n osakkuusyhtiö vuoden 2012 loppuun saakka. Aurator Varainhoito on siirtänyt osittaisjakautumisella osuutensa Eufex Pankki Oyj:ssä kokonaan uuteen yhtiöön nimeltä Aurada sen jälkeen kun Evli Pankin osti 90 % Aurator Varainhoito Oy:stä.


title: EAB Group

text: Pankin toimitusjohtajaksi valittiin 16.4.2012 Jyri Suonpää, joka siirtyi tehtävään Aurator Varainhoito Oy:n varainhoitajan tehtävästä.


title: EAB Group

text: 1991 Alfred Berg Omaisuudenhoito Suomi Oy (nykyinen EAB Varainhoito Oy) perustetaan.


title: EAB Group

text: 1992 Alfred Berg Rahastoyhtiö Oy perustetaan.


title: EAB Group

text: 2000 Eufex Oy perustetaan.


title: EAB Group

text: 2001 Elite Life Oy ja Seva Finland Oy (myöhemmin SEK Oy) perustetaan.


title: EAB Group

text: 2003 Eufex Oy perustaa Suomen ensimmäisen internetissä toimivan rahastojen välityspalvelun, jossa välitetään useiden kotimaisten ja ulkomaisten rahastoyhtiöiden rahastoja.


title: EAB Group

text: 2005 Eufex Oy aloittaa täyden valtakirjan varainhoitopalvelun sekä ammatti- että yksityissijoittajille.


title: EAB Group

text: 2008 Eufex Rahastohallinto Oy (myöhemmin Elite Rahastohallinto Oy) perustetaan.


title: EAB Group

text: 2009 Elite Life Oy ja SEK yhdistyvät.


title: EAB Group

text: 2011 Omaisuudenhoitotoimiluvan myötä Elite Life ottaa käyttöön nimen Elite Pankkiiriliike.


title: EAB Group

text: 2012 Eliten omistajat ostavat Bon Pankkiiriliike -konsernin.


title: EAB Group

text: 2013 Bon Pankkiiriliike sulautetaan Elite Pankkiiriliikkeeseen. Eliten omistajat ostavat Eufex Pankin.


title: EAB Group

text: 2014 Eufex Pankki sulautuu Elite Pankkiiriliikkeeseen ja yhtiön nimeksi otetaan Elite Varainhoito.


title: EAB Group

text: 2015 Elite listautuu Nasdaq First North Finland -markkinapaikalle.


title: EAB Group

text: 2016 Elite tekee kahdeksan yrityskauppaa tai –järjestelyä (mm. Elite ostaa Kiinteistökehitysrahaston Quorum Rahastoyhtiöltä ja perustaa Elite Palkitsemispalvelut Oy:n).


title: EAB Group

text: 2017 Elite ostaa Alfred Bergin Suomen toiminnot. Alfred Berg Rahastoyhtiö Oy sulautuu Elite Rahastohallinto Oy:hyn (nykyinen EAB Rahastoyhtiö Oy).


title: EAB Group

text: 2018 Konsernin markkinointinimeksi otetaan Elite Alfred Berg. Elite Varainhoito Oyj:n nimeksi tulee EAB Group Oyj. Sijoituspalvelutoiminta keskitetään tytäryhtiöille.


title: The She-Devil

text: The She-Devil (tai ilman välimerkkiä "The She Devil") on vuonna 1918 ensi-iltansa saanut J. Gordon Edwardsin ohjaama yhdysvaltalainen mykkä melodraama, jonka pääosissa ovat Theda Bara ja Albert Roscoe.


title: The She-Devil

text: Elokuvan tuotanto- ja levittäjäyhtiönä toimi Fox Film Corporation, ja sen käsikirjoituksesta vastasivat ohjaaja J. Gordon Edwards ja George James Hopkins. Elokuva sai Yhdysvaltain ensi-iltansa 10. marraskuuta vuonna 1918. "The She-Devil" on nykyisin listattu kadonneeksi elokuvaksi.


title: The She-Devil

text: Lolette (Theda Bara) on tulinen nuori espanjalaistyttö. Kun Maurice-niminen (Albert Roscoe) taiteilija saapuu Loletten kotikaupunkiin etsimään maalauspaikkoja, Lolette rakastuu häneen. Kun Maurice on valmis palaamaan takaisin Pariisiin, hän ei suostu ottamaan Lolettea mukaan. Lolette on päättäväinen ja päättää seurata Mauricea. Saadakseen rahaa Lolette varastaa jalokivikoruja maantierosvo Tigerin (George McDaniel) ryöstösaaliista. Lolette käyttää Tigerin häneen kohdistunutta ihastuneisuutta hyväkseen varastaakseen tämän ryöstäsaaliin. Lolette löytää Mauricen, joka päättää käyttää Lolettea mallinaan ja pitää häntä erityisen inspiroivana kohteena. Eräänä iltana he menevät teatteriin katsomaan espanjalaisia tanssijoita. Lolette ei ole vaikuttunut heidän työstään, joten hän menee näyttämään heille mallia. Sinä iltana Tiger, joka oli etsinyt Loletten käsiinsä, yrittää saada jalokivikorunsa takaisin. Maurice luulee Tigerin olevan vain murtovaras ja nujertaa hänet. Seuraavana päivänä monet teatteri-impressaarit tarjoavat Lolettelle sopimuksia. Lolette suostuu ja ottaa etukäteen kaikilta teatteri-impressaareilta rahat. Tämän jälkeen Lolette antaa kaikki rahat orvoille. Maurice saa tietää Loletten teosta ja vaatii, että heidän on paettava tai muuten Lolette pidätetään petoksesta. Karkumatkan alussa Lolette ja Maurice kohtaavat jälleen Tigerin, mutta he höynäyttävät häntä ja pariskunta jatkaa karkumatkaansa.


title: Ota koppi!

text: Ota koppi on lastenmusiikkiyhtye Pellekaija Pumin kahdeksas studioalbumi.Sävellys ja sanoitus Pekka Tonttila. "Las Tenko Dinka Dulla" sanat Tuula ja Pekka Tonttila


title: Ilongot Headhunting 1883–1974

text: Ilongot Headhunting 1883-1974: A Study in Society and History on antropologi Renato Rosaldon kirjoittama teos, joka ilmestyi vuonna 1980. Teos on etnohistoriallinen kuvaus ilongot-heimosta, joka on eräs Filippiinien alkuperäiskansa.


title: Ilongot Headhunting 1883–1974

text: Renato Rosaldo teki kenttätöitä ilongotien parissa vuosina 1967−1969, sekä vuonna 1974 vaimonsa Michelle Rosaldon kanssa. Rosaldot kiinnostuivat ilongoteista luettuaan amerikkalaisen antropologi William Jonesin elämäkerran. Jones oli tutkinut heimoa 1910-luvulla, jolloin Filippiinit olivat Yhdysvaltojen vallan alaisina ja alkuperäiskansoista haluttiin saada tietoa. Ilongotit murhasivat Jonesin vuonna 1909. Ilongoteihin kohdistuneen huonon käytöksen vuoksi Jonesin on katsottu aiheuttaneen itse oman kuolemansa. Kirjan alussa Rosaldo reflektoi hänen ja Jonesin kokemuksia.


title: Ilongot Headhunting 1883–1974

text: Ilongotit olivat Luzonin ylängöillä eläviä metsästäjä-keräilijöitä, jotka hyödynsivät myös kaskiviljelyä. Väestön koko oli kirjan kirjoittamisen aikaan noin 3500 henkeä. Ihmiset olivat tasa-arvoisia, tosin puhetaito toi miehelle arvostusta. Työ jaettiin sukupuolen mukaan: miehet metsästivät, kalastivat ja raivasivat alueita puutarhoja varten. Naiset hoitivat viljelyn ja koti muodosti heidän elinpiirinsä.


title: Ilongot Headhunting 1883–1974

text: Kirja jakaantuu kolmeen päälukuun ja sisältää runsaasti ilongotien kertomuksia ja kuvauksia heidän elämästään, historiastaan ja kenttätöiden aikaisista tapahtumista. Kerronta on miesnäkökulmaista, eli pääosassa ovat enimmäkseen ilongotilaismiesten kertomukset ja kokemukset. Tämä johtui siitä, että miehet olivat enemmän ulkomaailmaan suuntautuneita kuin naiset.


title: Ilongot Headhunting 1883–1974

text: Aluksi Rosaldo aikoi tutkia ilongotien vihanpito -ja naimisiinmenotapoja. Pian hän kuitenkin huomasi että ilongot-yhteisöä oli vaikeaa tutkia sosiaalisen järjestyksen puutteen takia. Ainoa ihmisiä järjestävä asia olivat bertanit, eli nimetyt ryhmät. Bertanit olivat keskenään eri kehitysvaiheissa: läheisyys kulki hajallaan olon kautta bertanin lopulliseen häviämiseen. Siksi Rosaldo päätti tutkia heitä diakronisesti eli tavalla joka tutkii asioiden kehitystä ja ottaa mukaan historiallisen näkökulman. Hän lähestyi ilongotien sosiaalista rakennetta kehityksen näkökulmasta neljän eri prosessin kautta: bertanin kehityksen, sekä elämän-, kotitalous-, ja vihanpidonkierron läpi. Näitä prosesseja hän tarkastelee pilkkomalla bertanin pienimpiin osiin klustereiksi, kotitalouksiksi sekä perheiksi.


title: Ilongot Headhunting 1883–1974

text: Rosaldo keräsi tutkimusmateriaalia kertomusten muodossa, joita hän vertasi kirjoitettuihin dokumentteihin. Hänen mukaansa narratiivitutkimus voi ilmentää monimutkaisia sosiaalis-historiallisia tapahtumia paikallisella tasolla, ja ilongotien käsitykset historiasta ilmenivät heidän puheissaan. Rosaldo sai piirrettyä hyvän aikajanan vuodesta 1974 vuoteen 1920, ja hieman epäselvän kuvan ajanjaksosta 1883-1920. Hän seurasi kehitysprosesseja tiettyjen tapahtumien kautta, jotka olivat tapahtuneet kymmeniä vuosia sitten. Filippiinit olivat pitkään olleet Espanjan, Yhdysvaltojen ja Japanin vaikutuksen alla. Vallanvaihtoihin liittyvät tapahtumat lisäsivät ilongotien stressiä ja nostivat pintaan bertaneiden välillä olevat vanhat kaunat. He kevensivät stressitilaa muiden bertaneiden jäseniin kohdistuvalla pääkallonmetsästyksellä. Pään poisheitto ilmensi elämän taakkojen poistumista.


title: Ilongot Headhunting 1883–1974

text: Kohorttianalyysi on alun perin väestötieteen parissa kehitetty tutkimusmenetelmä, jonka avulla voidaan tutkia millä laajuudella yksilöt tulevat tietoisiksi itsestään ryhmänä eli kohorttina vakavissa elämänmuutoksissa. Tällaiset ryhmät syntyvät nuoruusiässä, jolloin tehdään isoja päätöksiä tulevaisuudesta, kuten ammatista tai perheen perustamisesta, ja joita hankalat elinolosuhteet vaikeuttavat. Tällöin nuoret erottuvat muusta yhteiskunnasta tunnistettavana ryhmänä. Kirjassa Rosaldo käytti kohorttianalyysiä seuratessaan kymmentä nuorta miestä, jotka kasvoivat nuorista aikuisiksi japanilaisten tultua Filippiinelle vuonna 1945. Tuo vuosi oli väkivallan ja kuoleman aikaa, jolloin ilongotien oli hyljättävä kotinsa ja paettava viidakkoon. Yhdysvallat pakottivat japanilaiset perääntymään ilongotien maille, ja tämä aiheutti vakavia yhteenottoja, jonka seurauksena nälkä, pelko ja loputon vaeltaminen vaivasivat kaikkia. Tuona vuonna kolmannes ilongot-väestöstä kuoli.


title: Ilongot Headhunting 1883–1974

text: Kohorttianalyysi ohjaa tutkimusta näkemään prosessit, joissa ryhmä edeltäjiä putoavat rakenteellisista asemistaan ja seuraajat nousevat korvaamaan heidät. Tällöin tilanne vaatii mekanismia, joka tuottaa sukupolvien välistä jatkuvuutta sekä sukupolven omaa tunnusomaista luonnetta. Nuorten kohtaamat asiat ovat vieraita heidän vanhemmilleen, jolloin nuoret kehittävät uusia kulttuurisia malleja pärjätäkseen muuttuneessa tilanteessa. Tällaisen ryhmän identiteetti muotoutuu jaetun kokemuksen kautta, joka sisältää ymmärryksen elämänmahdollisuuksista ja pohdintaa tulevaisuudesta. Kohorttianalyysi auttaa tutkimusta näin kohti moninaisia kehitysprosesseja, joissa ryhmän jäsenet uudelleenmuokkaavat itseään sekä ryhmän sosiaalisia rakenteita. Rosaldo huomasi seuraamiensa miesten kautta, kuinka bertaneiden muutot pysähtyivät ja pääkallonmetsästys loppui hetkeksi. Näin he saivat tasapainotettua ilongotien väestömäärää sekä rakennettua uudestaan puutarhat viljelyä varten.


title: Ilongot Headhunting 1883–1974

text: Liike oli merkittävä osa ilongotien sosiaalista rakennetta. Se näkyi muun muassa avioitumisessa, kotitöissä ja kotitalouksien asuinpaikkojen muutoksissa, joiden syynä olivat vihanpidot. Kun pari avioitui, mies seurasi vaimoaan tämän vanhempien talouteen. Kun vanhemmat tulivat huonokuntoiseksi alkoivat he seurata tytärtään ja tämän miestä. Osanotto pääkallonmetsästykseen oli välivaihe pojan kasvussa kohti aikuisuutta. Vihanpidon aloitti esimerkiksi sanallinen loukkaus toista kohtaan. Tästä alkoivat tapot, jotka aiheuttivat bertanien hajoamista. Väkivallan hiipumisen jälkeen annettiin kulua aikaa, jonka jälkeen järjestettiin sovintojuhla eripuraisten bertanien liiton kunniaksi.


title: Brotherhood

text: Brotherhood tai The Brotherhood voi tarkoittaa ainakin seuraavia:


title: Suomen kirkolliset vaakunat

text: Osa Suomessa toimivista kristillisistä kirkoista käyttää vaakunatunnuksia. Kirkollisten vaakunoiden suunnittelussa noudatetaan osin omaa poikkeavaa vaakunaperinnettä ja järjestelmää, joka on syntynyt kirkkojen sisään. Järjestäytynein ja monipuolisin vaakunaperinne on katolisessa kirkossa.


title: Suomen kirkolliset vaakunat

text: Kirkkolain mukaan kirkolla, hiippakunnilla ja piispoilla on vaakunat ja seurakunnilla voi olla vaakunat. Piispojen vaakunat muodostetaan lisäämällä hiippakunnan vaakunakilven yhteyteen piispanhiippa, stola ja piispansauva. Arkkipiispan vaakunassa on lisäksi ristipäinen sauva merkkinä korkeammasta asemasta.


title: Suomen kirkolliset vaakunat

text: Seurakunnilla on omia kirkkolain mukaisesti hyväksyttyjä sekä ennen lainkohdan voimaantuloa käyttöönotettuja vaakunoita.


title: Growing Up in New Guinea

text: Growing Up in New Guinea: A Study of Adolescence and Sex in Primitive Societies on yhdysvaltalaisen antropologin Margaret Meadin vuonna 1930 ilmestynyt antropologian klassikkoteos. Teos on etnografinen kuvaus Papua-Uuden-Guinean Amiraliteettisaariin kuuluvan Manus-saaren ihmisten kulttuurista. Mead tarkastelee saarelaisten kulttuuria lastenkasvatuksen ja sukupuolikäsitysten kautta. Teos keskittyy kuvaamaan lasten ja nuorten elämää. Mead lisäksi vertailee oman aikansa yhdysvaltalaista lastenkasvatusta manussaarelaisten lastenkasvatukseen ja samalla kritisoi oman yhteiskuntansa tapaa kasvattaa lapsia.


title: Growing Up in New Guinea

text: Mead korostaa sitä, että kasvatustavasta riippumatta lapsi kasvaa aina yhteisönsä ja sen kulttuurin jäseneksi, Meadin sanoin ”yhteisö voittaa aina” (engl. ”The society always wins”). Hän esittelee, kuinka Manusilla pienten lasten kasvatus keskittyy fyysiseen sopeutumiseen ympäristöön, esimerkiksi uimataidon ja ketteryyden oppimiseen. Lapset saavat leikkiä vapaasti, eikä heillä juurikaan ole muita velvollisuuksia kuin omaisuuden ja tabujen kunnioittaminen. Sosiaalinen kasvatus jää hyvin vähälle, ja lapset oppivat asiat pääasiassa seuraamalla vanhempiensa ja muiden aikuisten toimintaa. Muodollisen sosiaalisen kasvatuksen puuttumisesta huolimatta lapsista kasvaa täysivaltaisia kulttuurinsa edustajia. Manusilla pojat ja tytöt saavat samanlaisen kasvatuksen, ja vasta murroiässä tyttöjä aletaan valmistella aikuisuutta ja avioliittoa varten. Poikien siirtyminen pojasta mieheksi tapahtuu vasta silloin, kun heidän on aika mennä naimisiin, eikä heitä etukäteen juurikaan valmistella tähän. Isällä on erittäin tärkeä rooli pienten lasten kasvatuksessa, ja tämän vuoksi nämä identifioituvat voimakkaasti isään, kun taas äiti jää etäiseksi. Käsitellessään Manusin kulttuuria Mead kumoaa joitakin lapsiin liittyviä teorioita, kuten sen, että lapset automaattisesti identifioituisivat äitiin. Lisäksi hän osoittaa, että lasten ”keräilyvaihe” sekä lasten taipumus uskoa yliluonnolliseen ovat täysin kulttuurisidonnaisia ilmiöitä, eivätkä lapsille luonnollisia kehityksen vaiheita, kuten aikaisemmin on uskottu.


title: Growing Up in New Guinea

text: Meadin mukaan näiden kahden kulttuurin kasvatusmenetelmiä on mahdollista vertailla, sillä niiden tavoitteet ja arvot ovat samankaltaisia. Mead löytää Manusin ja Yhdysvaltojen kasvatuskulttuurien välillä sekä yhtäläisyyksiä että eroja. Molemmissa kulttuureissa materiaalista vaurautta arvostetaan hyvin paljon ja sen tavoittelu on keskeisessä asemassa. Lisäksi näissä kulttuureissa lasten annetaan viettää aikansa leikkien, eikä heiltä vaadita paljoa. Toisaalta lasten suhde vanhempiin on erilainen: Manusilla isä on lapsille hyvin läheinen, kun taas Yhdysvalloissa äidin rooli on erittäin tärkeä lasten huolenpidossa ja kasvatuksessa.


title: Lilian

text: Lilian on naisen etunimi. Alkuperältään nimi on englantilais-saksalainen lyhentymä nimestä Elisabet tai mahdollisesti muunnos englantilaisesta nimestä Lily, joka merkitsee liljaa.


title: Lilian

text: Suomessa on Väestörekisterikeskuksen tietojen mukaan ollut syyskuuhun 2016 mennessä 2012 Lilian-nimistä naista. Lilianin nimipäivä on suomenruotsalaisen kalenterin mukaan 20. toukokuuta, joka suomenkielisen kalenterin mukaan on muun muassa Liljan nimipäivä.


title: Michael Chaput

text: Michael Chaput (s. 9. huhtikuuta 1992 Montreal, Quebec) on kanadalainen ammattilaisjääkiekkoilija, pelipaikaltaan keskushyökkääjä. Hän pelaa NHL-joukkue Montreal Canadiensin organisaatiossa. Chaput on Philadelphia Flyersin vuoden kolmannen kierroksen varaus numerolla 89.


title: Michael Chaput

text: Chaput pelasi vuosina 2008–2012 neljä kautta QMJHL-junioriliigassa joukkueinaan Lewiston Maineiacs ja Shawinigan Cataractes, tehden 216:ssa ottelussa yhteensä 187 pistettä, joista 77 oli maaleja.


title: Michael Chaput

text: Flyers kauppasi Chaputin Columbus Blue Jacketsiin 28. helmikuuta 2011, joka kiinnitti hänet kolmen vuoden tulokassopimuksella 28. huhtikuuta 2012.


title: Michael Chaput

text: Kaudella Chaput teki debyyttinsä NHL:ssä pelaten Blue Jacketsin paidassa kauden aikana yhteensä 17 peliä, joissa hän sai yhden syöttöpisteen. Falconsissa Chaput teki 45 pistettä 55:ssä ottelussa, tehden 19 maalia.


title: Zorron merkki (vuoden 1920 elokuva)

text: Zorron merkki ("The Mark of Zorro") on Fred Niblon ja Theodore Reedin ohjaama mykkäelokuva vuodelta 1920. Se on ensimmäinen elokuvaversio vuonna 1919 ilmestyneestä Johnston McCulleyn kirjasta "The Curse of Capistrano", joka kertoo Zorrosta. Teos ilmestyi sittemmin uudestaan nimellä "The Mark of Zorro". Fairbanks tuotti sen omalle tuotantoyhtiölleen Douglas Fairbanks Pictures Corporationille. Se oli ensimmäinen elokuva, jonka Fairbanksin, Mary Pickfordin, Charlie Chaplinin ja D. W. Griffithin perustama United Artists levitti. Elokuvasta on myöhemmin tehty kaksi versiota, vuonna 1940 ("Zorron merkki") ja 1974 ("Zorron merkki").


title: Caity Lotz

text: Caity Marie Lotz (s. 30. joulukuuta 1986 San Diego, Kalifornia) on yhdysvaltalainen elokuva- ja televisionäyttelijä, tanssija ja laulaja. Hänet tunnetaan Sara Lancen roolista televisiosarjassa "Arrow" sekä sen spin-offissa "Legends of Tomorrow".


title: Caity Lotz

text: Lotz on ollut mukana hip hop -teatterituotannossa "Groovaloo" ja tehnyt stuntteja elokuviin kuten "Step Up 3D". Lotzin taitamia taistelulajeja ovat esimerkiksi taekwondo, wushu ja muay thai. Hän harrastaa myös parkouria ja trikkausta.


title: Caity Lotz

text: Lotz aloitti uransa Avril Lavignen ja Lady Gagan taustatanssijana. Lisäksi hän on tanssinut musiikkivideoilla kuten Lady Gagan ”Paparazzi” ja ”Love Game”, David Guettan ja Estellen ”One Love”, Selena Gomezin ”Tell Me Something I Don’t Know”, Faith Evansin ”Mesmerized”, T-Painin ”Freeze”, JoJon ”Baby It’s You” ja Cascadan ”Evacuate the Dancefloor”.


title: Caity Lotz

text: Näyttelijänuransa Lotz aloitti vuonna 2006 pienellä roolilla elokuvassa "Anna palaa 3". Sen jälkeen hän on näytellyt muun muassa indie-elokuvissa "Live at the Foxes Den" ja "Battle of the Year" ja vieraillut televisiosarjoissa "" ja "Mad Men". Vuonna 2013 hän sai roolin brittiläisestä pienen budjetin scifielokuvasta "The Machine".


title: Caity Lotz

text: Lotz liittyi The CW-kanavan sarjan "Arrow" toiselle tuotantokaudelle Sara Lancen rooliin vuonna 2013. Hän siirtyi Saran roolissa vuonna 2016 alkaneeseen "Legends of Tomorrow" -sarjaan, joka on "Arrow" -sarjan spin-off. Lotz on vieraillut Sarana myös toisessa "Arrow’n" spin-offissa, "The Flashissa".


title: Caity Lotz

text: Lotz on esiintynyt miestenlehdissä "Men's Health" ja "Esquire" sekä muun muassa Jack in the Boxin ja Reebokin mainoksissa.


title: Caity Lotz

text: Vuosina 2006–2007 Lotz esiintyi tyttöbändissä nimeltä Soccx. Yhtye on julkaissut albumin "Hold On", sekä singlet ”Scream Out Loud”, ”From Dusk Till Dawn” ja ”Can’t Take My Eyes Off You”.


title: Kolme yötä

text: Kolme yötä on suomalainen televisioelokuva vuodelta 1989. Hieman yli puolen tunnin mittaisen elokuvan on Yleisradiolle käsikirjoittanut ja ohjannut Matti Ijäs.


title: Kolme yötä

text: Alaotsikkonsa mukaan elokuva on ”tragedia tästä ajasta, improvisaatioita kolmelle ihmiselle”. Tarinassa "Napakymppi"-televisio-ohjelmaa muistuttavan parinhakushown voittajat, ujo mies ja tätä vanhempi nainen, viettävät palkintomatkallaan kolme päivää marraskuisessa Hangossa.


title: Jorma Tiainen

text: Jorma Tiainen ("Jorma O. Tiainen") (28. lokakuuta 1932 Viipuri – 18. kesäkuuta 2010 Jyväskylä) oli Jyväskylän yliopiston yleisen historian professori vuosina 1973–1997. Hän tutki muun muassa saksalaisten käsityksiä Ranskasta.


title: Jorma Tiainen

text: Tiainen oli kiinnostunut historian popularisoinnista, ja hän toimi pitkään Atena Kustannuksen ja Gummeruksen päätöselimissä sekä historia-alan kirjojen esilukijana. 1980-luvulla Tiainen oli mukana useissa Gummeruksen tietoteoshankkeissa, esimerkiksi yksiosaisen Tietojätti-tietosanakirjan päätoimittajana. 1970-luvulla Jorma Tiainen toimi kulttuuritapahtuma Jyväskylän Kesän puheenjohtajana. Tiaisen puoliso oli toimittaja, myöhempi kansanedustaja Eila Tiainen.


title: Viherviidakkokana

text: Viherviidakkokana ("Gallus varius") on aasialainen kanalintu.


title: Viherviidakkokana

text: Viherviidakkokanaa tavataan luonnonvaraisena Indonesian eteläosissa ja istutettuna Kookossaarilla. Lajin on kuvattu olevan paikallisesti yleinen sopivissa elinympäristöissä koko levinneisyysalueellaan. Viherviidakkokana on luokiteltu elinvoimaiseksi.


title: AtWar

text: atWar (entinen Afterwind) on netissä ilmaiseksi pelattava vuoropohjainen strategiapeli, joka muistuttaa Risk-lautapeliä. AtWar on selainpeli, joka vaati aiemmin Silverlightin pelaamiseen, mutta nykyään se toimii ilman liitännäisiä kaikilla HTML5-standardeja noudattavilla verkkoselaimilla. Peli tuli suomenkieliseksi 17.4.2014.


title: AtWar

text: AtWarissa on tarkoituksena valloittaa maailma. Muiden pelaajien kanssa voi liittoutua tai heidän kanssaan voi solmia rauhan ja heille voi julistaa sodan. Ensin valitaan oma valtio, josta aloittaa. Sen jälkeen ostetaan yksiköitä (esim. tankkeja, jalkaväkeä, pommikoneita). Sitten yksiköt liikutetaan kaupunkiin, johon haluaa hyökätä. Peleistä tienaa pelimenestyksen mukaan SP:tä eli strategiapisteitä, jolla voi ostaa uusia strategioita ja yksiköitä. Pelaajat pelaavat peliä samanaikaisesti ja vuorot kestävät nopeassa pelissä 1-12 minuuttia ja rennossa pelissä 12-48 tuntia. Pelaajia voi olla normaalisti enintään 10, mutta jos pelin aloittajalla on Premium-tilaus, voi pelaajia olla 20. Pelissä on oikeat valtiot ja kaupungit. Suurimmat valtiot (Venäjä, Kanada, Kiina, USA, Brasilia ja Australia) on jaettu osiin, kun taas pienimpiä (esim. Monaco, Andorra, Vatikaani) ei ole. Jotkin ovat pelissä vain, jos pelin alussa laitetuissa asetuksissa on laitettu "ekstra kaupungit". Pelissä on yli 160 valtiota. AtWariin on myös mahdollista ostaa Premium-tilaus, jolla saa avattua lisäominaisuuksia.


title: AtWar

text: AtWarissa on kolmentyyppisiä yksiköitä: maavoimat, merivoimat ja ilmavoimat. Maavoimiin kuuluvat jalkaväki, miliisit ja tankit. Merivoimiin kuuluvat kuljetusalukset ja sotalaivat. Ilmavoimissa on kuljetus- ja pommikoneita. Strategiapisteillä voi ostaa uusia yksiköitä (esim. merijalkaväki, tiedustelukoneet).


title: AtWar

text: AtWarissa on alussa valmiina pelattavana kolme erilaista strategiaa. Strategiapisteillä niitä voi ostaa lisää viisi erilaista (esim. imperialisti, salamasota). Lisäksi on vielä viisi erilaista Premium-strategiaa, joita voi pelata vain Premium-tilauksen ostanut pelaaja.


title: AtWar

text: AtWarissa on myös mahdollista pelata muita karttoja kuin normaalia maailmankarttaa. Pelaajien tekemiä karttoja löytyy runsaasti erilaisia. Ilman Premium-tilausta ei voi tehdä omaa karttaa tai aloittaa itse pelaajien tekemillä kartoilla pelejä, mutta voi liittyä toisten pelaajien tekemiin peleihin. Suosituin pelaajan tekemä kartta on "Ancient World," jota on pelattu yli 32 000 kertaa.


title: AtWar

text: AtWarissa on mahdollista perustaa oma koalitio eli klaani, jos omistaa Premium-tilauksen. Toisten pelaajien tekemiin koalitioihin voi liittyä myös ilman Premium-tilausta. Koalitiot voivat pelata toisiaan vastaan klaanisotia. Toiselle koalitiolle ei kuitenkaan voi julistaa sotaa vaan ne sovitaan keskenään. Koalitioon kuuluvat Johtajat, Upseerit sekä normaalit jäsenet. Vain Johtajat ja Upseerit voivat aloittaa klaanisodan.


title: Yuri Landman

text: Yuri Landman (s. 1. helmikuuta 1973 Zwolle, Etelä-Hollanti) on alankomaalainen muusikko, soitinrakentaja, pedagogi ja sarjakuvataiteilija. Hän tuli tunnetuksi kitaristina Zoppo-yhtyeessä, jota hän oli perustamassa vuonna 1998. 2000-luvulla alkaneella soolourallaan hän on kehittänyt improvisaatioon, itse rakentamiinsa kitaraefekteihin ja muokattuihin kitaroihin perustuvaa soittotekniikkaa. Hän on tehnyt yhteistyötä muun muassa Lee Ranaldon ja Thurston Mooren (Sonic Youth), Rhys Chathamin Bart Hopkinin ja Jad Fairin kanssa.


title: Yuri Landman

text: Hollantilaista Yuri Landmania on tituleerattu keksijä-muusikoksi. Vuonna 2001 hän rakensi ensimmäisen oman soittimensa palvelemaan kokeellista musiikkia, ja pian tämän jälkeen hän sai mainetta kokeellisen musiikin kentällä. Viimeisen seitsemän vuoden aikana Landman on pitänyt yli 100 Tee se itse -soitinrakennustyöpajaa Euroopassa ja Amerikassa. Työpajoja hän on pitänyt musiikkifestivaaleilla, musiikkiin ja taiteeseen keskittyneissä akatemioissa, konserttipaikoilla ja taidetapahtumissa. Hänen töistään ovat kirjoittanneet muun muassa The Guardian, Pitchfork, CNN, Premier Guitar, El País, ja hän on tehnyt yhteistyötä mm. Sonic Youth-, dEUS- ja Melt-Banana-yhtyeiden kanssa.


title: The Siren’s Song

text: The Siren’s Song on vuonna 1919 ensi-iltansa saanut J. Gordon Edwardsin ohjaama yhdysvaltalainen mykkä melodraama, jonka pääosissa ovat Theda Bara ja Albert Roscoe, joiden viimeiseksi yhteiseksi elokuvaksi "The Siren’s Song" jäi. He olivat tehneet yhteensä seitsemän elokuvaa yhdessä. Elokuva kertoo bretagnelaisen majakanvartijan tyttärestä, josta tulee diiva.


title: The Siren’s Song

text: "The Siren’s Songin" tuotanto- ja jakeluyhtiönä oli Fox Film Corporation. Elokuva sai Yhdysvaltain ensi-iltansa 4. toukokuuta vuonna 1919. "The Siren’s Song" on nykyisin listattu kadonneeksi elokuvaksi.


title: Ranskan 2. armeijaryhmä

text: Ranskan 2. armeijaryhmä () oli Ranskan maavoimien yhtymä, joka osallistui toiseen maailmansotaan.


title: Ranskan 2. armeijaryhmä

text: Armeijaryhmän esikunta asetettiin liikekannalle elokuun lopulla 1939 ja se siirtyi valmisteltuun asemapaikkaansa Villers-lés-Nancyyn Nancyn kaupungin eteläpuolelle. Armeijaryhmänkomentaja armeijankenraali Prételat saapui esikuntaansa 2. syyskuuta ottaen komentoonsa 3., 4. ja 5. armeijan. Armeijaryhmän vastuualueena oli Longuyonista itään Reinille, josta se jatkoi jokea seuraten Rhinauhun Sélestatin pohjoispuolella. Yhteyden katkettua 2. armeijan ja 1. armeijaryhmän väliltä se siirrettiin koillisen rintaman esikunnan alaisuuteen 15. toukokuuta 1940 ja kaksi päivää myöhemmin armeija liitettiin 2. armeijaryhmään. 3. armeijaryhmän siirtyessä 19. toukokuuta lännemmäksi liitettiin 8. armeija 2. armeijaryhmään. 4. armeija siirrettiin 28. toukokuuta yleisesikunnan alaiseksi reserviksi Troyesin alueelle, jolloin se irtaantui armeijaryhmästä. 2. armeija siirrettiin 6. kesäkuuta 4. armeijaryhmään.


title: Ranskan 2. armeijaryhmä

text: Saksalaisjoukkojen saarrettua armeijaryhmän kesäkuun lopulla Prételat menetti yhteyden motitettuihin armeijoihinsa, joihin sisältyivät myös 15. kesäkuuta 2. armeijan jäänteet. Prételat luovutti komennon 3. armeijan komentajalle Condélle, joka antautui joukkojensa kanssa 22. kesäkuuta.


title: Ranskan 2. armeijaryhmä

text: Armeijaryhmänkomentajina olivat:


title: Ton Caanen

text: Ton Caanen (s. 18. maaliskuuta 1966 Geleen, Alankomaat) on hollantilainen jalkapallomanageri, jonka tämän hetkinen työnantaja on Kyproksen liigassa pelaava Aris Limassol. Ton Caanenilla ei ole merkittävää pelaajataustaa.


title: Ton Caanen

text: Caanen aloitti valmennusuransa kotikaupunkinsa Geleenin FC Geleen Zuid joukkueessa Hollannin kolmannella sarjatasolla. Kahden vuoden pestin jälkeen hän siirtyi hieman isompiin ympyröihin, Roda JCn juniorieiden päävalmentajaksi, jossa tehtävässä viihtyi myös kaksi kautta.


title: Ton Caanen

text: Joulukuussa 2013 Caanen hyväksyi ukrainalaisen FK Metalurh Donetskin tarjouksen ja hän aloitti joukkueessa heti tammikuun 2014 alusta. Hän korvasi joukkueessa väliaikaisena valmentajana alkukauden toimineen maanmiehensä Wim Vröschin. Myös Caanenin pesti jäi väliaikaiseksi, sillä hän lähti joukkueesta heti kauden päätyttyä.


title: Ton Caanen

text: Venäjän juutalaisen miljardöörin Arcadi Gaydamakin ostettua seuran, hän tarvitsi henkilön auditoimaan seuran ja selvittämään mitä muutoksia pitäisi tehdä jotta joukkue saataisiin menestymään. Gaydamak päätyi valitsemaan Caanenin tähän rooliin. Lyhyen ajan kuluttua päävalmentajana toiminut Eli Ohana astui syrjään ja Caanenista tuli syyskuussa Beitarin väliaikainen päävalmentaja. Caanen ei tehynyt muutoksia joukkueen rosteriin, mutta sai muutoin aikaan hyviä tuloksia ja toiveita jopa siitä, että seura voisi selviytyä Mestareiden liigaan tai ainakin UEFA Cupiin. Gaydamakin rahoilla Beitarin budjetti kasvoi Israelin liigan suurimmaksi ja marraskuun puolivälissä joukkueen päävalmentajaksi palkattiin ranskalainen Luis Fernandez. Caanenin ja Fernandezin ajatukset eivät sopineet lainkaan yksiin ja Caanen sai lähteä seurasta joulukuun puolivälissä.


title: Ton Caanen

text: Maccabin johtokunnan kyllästyttyä joukkueen kehnoihin esityksiin kentällä seuran 100-vuotis juhlakautena, Caanen kutsuttiin väliaikaiseksi manageriksi korvaamaan potkut saanut israelilainen Nir Klinger. Huolimatta kahdesta isolla rahalla värvätystä nimimiehestä, joukkue oli melkoinen katastrofi. Kaiken kruunuksi kakkosdivisioonan Hapoel Akko pudotti Maccabin Israelin Cupista.


title: Ton Caanen

text: 4. kesäkuuta 2006 Caanen allekirjoittaa sopimuksen kolmannen israelilaisseuran kanssa. Viikkoa myöhemmin, ennen kuin hän ehti valmentaa ensimmäisessäkään ottelussa, hänet erotetaan joukkueen peräsimestä.


title: Ton Caanen

text: Heinäkuussa samana vuonna Caanen tekee nopean paluun valmentajaksi allekirjoitettuaan vuoden sopimuksen Ukrainan valioliigaan FC Stal Altševskin joukkueeseen.


title: Ton Caanen

text: Kesällä 2009 Caanen allekirjoitti sopimuksen Maltan pääsarjan Valletta FC:n kanssa. Joukkueelle asetetut tavoitteet olivat kansallisen sarjan voitto ja pääsy eurokentille. Caanen toi mukanaan Ukrainasta apuvalmentajakseen pelaajauraansa lopettelevan Jordi Cruyffin.


title: Ton Caanen

text: Kesällä 2010 Jordi Cruyff ilmoitti pelaajauransa saapuneen pääteasemalleen ja ryhtyvänsä AEK Larnakan jalkapallojohtajaksi. Joukkueen päävalmentajaksi Cruyff pestasi vanhan aisaparinsa Ton Caanenin. Yhdessä he pyrkivät nostamaan Larnakan saaren jalkapallon ykkösnimeksi.


title: Ton Caanen

text: 1. syyskuuta 2013 Kreikan Superliigan seura PAE Veria ilmoitti kutsuneensa Caanenin päävalmentajakseen. Caanen jätti seuran vain neljän viikon pestin jälkeen, koska koki viestinnän mahdottomaksi. Monikaan seuran pelaajista ei ymmärtänyt englantia.


title: Ton Caanen

text: Lokakuun lopussa 2013 Caanen aloitti kyproslaisen Aris Limassolin päävalmentajana.


title: A Woman There Was

text: A Woman There Was on J. Gordon Edwardsin ohjaama yhdysvaltalainen mykkäelokuva vuodelta 1919. Elokuva on genreltään draama, ja sen pääosassa on Theda Bara. Elokuva kertoo etelämeren heimopäällikön Zara-tyttärestä, joka rakastuu lähetyssaarnaajaan ja saa surmansa hänen autettuaan miehen pakenemaan. Elokuva jäi Theda Baran ja ohjaaja J. Gordon Edwardsin viimeiseksi yhteistyöksi.


title: A Woman There Was

text: "A Woman There Was" perustuu George James Hopkinsin novelliin "Creation’s Tears", jonka pohjalta Adrian Johnson laati käsikirjoituksen. Elokuvan tuotanto- ja jakeluyhtiönä toimi Fox Film Corporation, ja se kuvattiin Floridan Miami Beachilla. "A Woman There Was" sai ensi-iltansa Yhdysvalloissa 1. kesäkuuta vuonna 1919. "A Woman There Was" on nykyisin listattu kadonneeksi elokuvaksi.


title: Ranskan 3. armeijaryhmä

text: Ranskan 3. armeijaryhmä () oli Ranskan maavoimien yhtymä, joka osallistui toiseen maailmansotaan.


title: Ranskan 3. armeijaryhmä

text: Armeijaryhmän esikunta asetettiin liikekannalle ja se asettui Dôleen 20. lokakuuta 1939. Sille alistettiin aluksi VII sotilasalue ja 8. armeija, joka vastasi Ranskan Saksan vastaisen rajan eteläosasta sekä Sveitsin vastaisesta rajasta. Sen toisena tehtävänä oli vallata Sveitsi, mikäli Saksa ei kunnioittaisi Sveitsin puolueettomuutta (). Tilanteen kiristyessä esikunta siirtyi 19. toukokuuta 1940 lännemmäksi Montryyn, missä sille alistettiin seuraavana päivänä 6. ja 7. armeija. Esikunnan alaisuudessa oli 3.-11. kesäkuuta 10. armeija. 6. armeija siirrettiin 11. kesäkuuta uuden vastaperustetun 4. armeijaryhmän alaisuuteen ja 10. armeija yleisesikunnan reserviksi. Armeijaryhmän alaisuuteen liitettiin samassa yhteydessä Pariisin armeija.


title: Ranskan 3. armeijaryhmä

text: Armeijaryhmänkomentajina olivat:


title: When a Woman Sins

text: When a Woman Sins (työnimenä "The Message of the Lilies") on vuonna 1918 ensi-iltansa saanut J. Gordon Edwardsin ohjaama yhdysvaltalainen mykkä draamaelokuva, jonka pääosissa ovat Theda Bara ja Josef Swickard. Elokuvan tuotanto- ja jakeluyhtiönä toimi Fox Film Corporation, ja se sai ensi-iltansa Yhdysvalloissa 29. syyskuuta vuonna 1918. "When a Woman Sins" on nykyisin listattu kadonneeksi elokuvaksi.


title: Banjul Hawks

text: Banjul Hawks FC on Gambian pääkaupungissa, Banjulissa toimiva jalkapalloseura. Joukkue pelaa maan pääsarjassa, Gambian Championnat National D1ssa. Joukkue on voittanut maansa mestaruuden kahdesti: vuonna 1993 ja 1996. Lisäksi he ovat voittaneet Gambian Cup-mestaruuden 1983 ja 2006.


title: Ranskan 4. armeijaryhmä

text: Ranskan 4. armeijaryhmä () oli Ranskan maavoimien yhtymä, joka osallistui toiseen maailmansotaan.


title: Ranskan 4. armeijaryhmä

text: Armeijaryhmän esikunta muodostettiin 4. kesäkuuta 1940 Pariisin sotilaskuvernöörin esikunnasta ja 6. kesäkuuta se oli sijoitettuna Arcis-sur-Aubeen, jossa sille alistettiin 2. ja 4. armeijan sekä 11. kesäkuuta 6. armeija. Armeijaryhmän esikuntaan normaalisti kuuluvista joukoista sillä oli ainoastaan kuljetuskomppania (). Armeijaryhmänkomentajana oli aiemmin 2. armeijan komentajana ollut armeijankenraali Charles Huntziger.


title: Kaarlo Vanamo

text: Kaarlo Vanamo, nimi aik. "Karl Bergman" (13. toukokuuta 1873 Sammatti – 10. maaliskuuta 1925 Sammatti) oli suomalainen puutarhuri, tietokirjailija ja toimittaja.


title: Kaarlo Vanamo

text: Vanamon vanhemmat olivat Sammatin Lohilammen Vanhatalon tilan omistanut rusthollari Johannes Bergman (1819–1899) ja Engla Lovisa Forsman (1833–1902).